
PRIČEŠĆUJTE SE DOBRO 

dijalozi - primjeri 


Zagreb, 2010. 




Čemu ovo djelce? 


Vidjevši, da je lijepo bila primljena moja prva knjižica 
„Ispovijedajte se dobro“ i da se vrlo proširila među narodom 
i više puta ponovno odštampana, odlučio sam sastaviti i 
ovu: „Pričešćujte se dobro" 

Jako sam oklijevao bojeći se da ne odvratim nekog, makar 
i od jedne svete Pričesti. 

Ali misleći, da i najsavršeniji stroj treba kočnice da 
izbjegne nesreće koje se mogu dogoditi, i ovo djelce neka 
bude snažna kočnica, da spriječi najveću nesreću: svetogrdnu 
Pričest. Rekao sam: Neka bude u ime Gospodnje! 

Ne želeći kočiti divnu i providencijalnu trku Česte i 
svakidašnje Pričesti, dapače klicajući bez prestanka: 
Pričešćujte se Pričešćujte se dodajem i još snažnije 
kličem: Pričešćujte se dobro! 

Onaj isti Isus, koji je pozvao i silio sve da dođu na Njegovu 
večeru, tražio je da svaki uzvanik ima svadbeno ruho, a 
protjerao je onoga koji ga nije imao. I ovu knjižicu, kao i 
„Ispovijedajte se dobro", sastavio sam u obliku razgovora, 
jer je ovo najomiljeniji način i najprikladniji da ga svi 
razumiju. 

I ova je sastavljena na temelju događaja i primjera, jer 
ovi čine ugodnijim čitanje i bolje uvjeravaju, potiču, 
primoravaju i tako daju željen uspjeh. 

Čitajte i uvjerit će vas, daje potrebno. 

Neka vas Bog blagoslovi! 

svećenik Luigi Chiavarino 

(U nastavku teksta koristit ćemo kratice za učenika = U, a 
svećenika = S.) 

MOGUĆNOST SLABIH PRIČESTI 


U: Oče, vi ste tako lijepo protumačili, kako se ispovijeda 
i pokazali svu izvrsnost dobro obavljene svete Ispovijedi. 
Molim vas, da mi također protumačite, kako ću se dobro 
pričešćivati, da izbjegnem mogućnost slabo obavljene 
Pričesti. 

S: Vrlo ću rado to učiniti. Ako je važna dobra Ispovijed, 
još je mnogo važnije dobro se pričestiti, jer je sveta Pričest 
najuzvišeniji i najdragocjeniji Sakrament. 

U: Prije svega, recite mi, oče ima li zaista kršćana koji se 
slabo pričešćuju? 

S: Kako da ne! Dapače, na žalost, stalno je i bolno da se 
neki slabo pričešćuju i čine prava svetogrđa: ili jer ne vjeruju, 
ili ne ljube Boga i ne boje Ga se, ili zbog ravnodušnosti, ili 
konačno, iz zlobe. 

U: Oče, govorite li ozbiljno? Ne, ne mogu gotovo 
vjerovati. 

S: Vjeruj bez prigovora, jer je to žalosna stvarnost. Da. 
ima nekih kršćana, koji to čine potpuno ravnodušno čak 
zlobno! Jadne, najnesretnije duše, koje na taj način gaze 
Isusa u Njegovu Tijelu, Duši i Božanstvu! 

U: A koji su to? 

S: Svi oni koji se pričešćuju, a znaju da imaju na duši 
smrtni grijeh. Tu nema valjanog izgovora, ništa ne može 
opravdati, ništa dopustiti; ništa što bi moglo umanjiti zlobu 
strašnog svetogrđa koje čine takvi ljudi. Nitko se ne mora 
tako pričestiti, ako ne želi vjerovati ili ne želi ukloniti grijehe, 
neka bude daleko od Pričesti! Zašto tako zlo postupati s 
Isusom i tako Ga okrutno mučiti? 

U zapisima mučenika čitamo, kako su neki okrutni carevi 
stavljali kršćane u kožnate vreće zajedno sa škorpionima, 
zmijama i drugim otrovnim gmazovima i tako ih ubijali 
mnogim ugrizima tih gadnih životinja. 1 to zato da ih što 
više muče i sklone da zaniječu vjeru. 

O drugim još okrutnijim se pripovijeda, da su vezali 
kršćane uz leševe koji su se raspadali, licem na lice, ruka 
na ruke, prsa na prsa i silili ih umrijeti u odvratnom truležu 
onih smrdljivih leševa punih crvi. 

Tko se svetogrdno pričešćuje, čini slično s Isusom, jer 
Ga sili da dođe u njegovo srce zajedno s đavlom; sili Ga, 
da osjeti smrad njegove duše, koja je mrtva milosti po 
grijesima. 

U: Oče, koža mi se ježi: na to nisam nikada ni pomislio. 

S: E pa dobro; misli sada ozbiljno i čvrsto odluči, da se ne 
ćeš nikada, radi niti jednog razloga, nedostojno pričestiti. 

Pripovijeda se da je Karlo Veliki, vidjevši jednog dana, 
kako mu u susret dolazi njegov general pijan pokloniti mu 
se, rasrđen rekao: 

- Odlazi, odvratan si mi! 

Generala je tako dirnuo ovaj ukor da se zakleo kako se 
nikada više ne će napiti dok bude živio. I održao je riječ. 

Jednako bi mogao reći Isus svakome, koji se nedostojno 
pričešćuje. Ako to glasno ne kaže, ipak daje to osjetiti u srcu 
onim nesretnicima. Čine svetogrđe jer se ne žele obratiti ili 
što su se privikli na slabe Pričesti, ili stoga što se u njihovom 
srcu ugasio dar vjere. 

PODRUGLJIV SMIJEH SOTONE 

U: Ipak mi se čini nemogućim da ima među vjernicima 
onih koji tako čine. 

S: Potpuno je moguće. Đavlu je najdraža stvar slaba 
Pričest i trudi se natjerati svoje podanike na svetogrdnu 
Pričest. 

U: Što tu ulazi đavao? 

S: I te kako! I to radi ova tri osobita razloga: 

1. Đavao strašno mrzi Isusa Spasitelja i znajući, da je 
Pričest najveća radost Isusu, na svaki način nastoji Mu tu 
radost pretvoriti u najveću gorčinu. 

2. On strašno mrzi Sakramente, a znajući da je Pričest 
najuzvišeniji Sakrament, nastoji na svaki način da Ga i 
drugi prezru i pogaze. 

3. On zna da su kršćani, kada se pričešćuju, kao anđeli 
i na svaki način nastoji otrovati ove duše i poniziti ih 
svetogrdnom Pričešću. 

U: Dakle, đavao se smije svaki put kad se netko nedostojno 
pričesti? 

S: Da, đavao se smije i slavi slavlje, jer vidi da takvi 
razdiru Isusa i izdaju njegovu Krv kao novi Jude, koji Mu 
Pričešću daju nedostojan izdajnički poljubac. I zbog toga 
svetogrdnu Pričest nazivaju «Podrugljiv đavolski smijeh». 

U: Strašno! Što se mene tiče, ne ću nikada nasmijati 
đavla slabom Pričešću. Radije smrt! 

S: Oh, da! Radije smrt! Tako su upravo činili milijuni 
mučenika koji su dopustili da ih radije ubiju, nego da žrtvuju 
idolima i zataje vjeru. 

U jednom od španjolskih ratova neprijatelji Božji i svele 
vjere slučajno su uhvatili nekog dječačića od 11 godina 
imenom Jose. On je nosio svetu Pričest bolesnicima. Kroz 
nekoliko mjeseci podijelio je preko 1500 svetih Pričesti. 
Zaustavili su ga i istrgnuti mu ih ruke srebrnu posudicu u 
kojoj su bile posvećene Hostije i otvorivši je, rekoše mu: 

- Ah! Ti si prijatelj popova Dobro, pljuni na to i viči: 
Smrt Isusu! 

Dijete je drhtalo od straha, ali odrješitim glasom 
odgovori: 

-Nipošto! Naprotiv, jaču vikati: Živio Isus! - i prignuvši se 
brzo nad Hostije, poljubi ih najsvetijim zanosom ljubavi. 

- Životinjo! - povikaše napadači i udarcem noža probodoše 
mu grlo. 

Krv je tekla iz široke rane. Mali se mučenik trzao na tlu 
ljubeći naporno posvećene Hostije'i umre. 

U: Baš mu zavidim, bio bih vrlo sretan da tako i ja 
učinim. 

A sada mi recite oče kad đavao sve čini da kršćane navede 
na svetogrdnu Pričest, znak je, da su ove Pričesti veliko 
zlo. 

S: One su veoma veliko zlo, najveće zlo. Svetogrdnu 
Pričest nazivaju također «Judinom izdajom». 

JUDINA IZDAJA 

U: Zbog čega svetogrdnu Pričest nazivaju Judinom 
izdajom? 

S: Ti znaš da je Juda potaknut svojom pohlepom i 

primamljen obećanjima književnika i farizeja odlučio 
predati Isusa za podlu nagradu od 30 srebrnjaka. 

U: Da, sjećam se. 

S: Dobro. Nakon stoje ugovorio nečastan ugovor, ponudio 
se da prati rulju onih, koji su morali utamničiti Božanskog 
Učitelja i predao Ga njihovim rukama. 

Znajući da je On u Maslinskom vrtu, pošao je tamo s 
krvnicima i ulazeći u vrt, rekao im je: 

- Dobro pazite da ne pogriješite! Koga ja poljubim taj je 
Isus, držite Ga i vežite. 

Isus se, međutim, približi i Juda, besramni Juda - koliko 
god ga je u srcu mučila grižnja savjesti - ipak se približi, 
zagrli Ga i poljubi uskliknuvši: Ave Rabbi! - Zdravo 
Učitelju! 

Svetogrđe je učinjeno. Juda se povlači i očaj ga razdire, 
odlazi i zatim se objesi. 

U: Uh, kako je Juda bio zao! 

S: Da, Juda je bio zao. Ali oni koji se nedostojno pričešćuju, 
mnogo su gori: jer je Juda počinio svetogrđe samo jednom, 
dok ga ovi više puta ponavljaju i stoga toliko puta postaju 
gori od Jude. 

U: Što to kažete, oče? To me plaši. 

S: To doista zastrašuje, ali je ipak tako. Gledaj, oni koji 
počine prvo svetogrđe najčešće se nesvjesno priviknu na 
to. I izdavši jednom Isusa, izdaju Ga i drugi put, treći i stoti 
puta. A možda Ga izdaju godinama, ako ne sve do smrti. 

Oni, premda znaju da je Isus živ i stvarno prisutan 
u presvetoj Euharistiji, ipak kao Juda ulaze u crkvu i 
približavaju se pričesnom stolu. Čekaju da im se Isus 

približi po rukama svećenika. Zatim ljube Isusa svetogrdnim 
poljupcem, makar ih savjest muči strašnim grizodušjem. 

U: Nesretnici! 

S: Veliki nesretnici! Čuj! 

Na Posljednjoj večeri je Isus navijestio apostolima, da će 
Ga naskoro izdati jedan od njih, koji su s Njim sjedili za 
stolom: tj. jedan od onih, koji su umakali kruh u Njegov 
tanjur. Tada Isus misleći na Judu usklikne. «Bolje bi mu 
bilo da se nije rodio onaj čovjek!» 

Isto tako, svima bi bilo tisuću puta bolje, koji čine 
svetogrđe, da se nisu ni rodili, jer ne bi pogazili Tijelo i Krv 
Isusovu; i u Paklu ne bi bilo toliko prokletnika. 

Jesi li čitao u rimskoj povijesti o životu Julija Cezara? 

Njega su prozvali gospodarom naroda. Nakon što je 
povećao i obogatio rimsko gospodstvo, kad je imao još veće 
nakane, pade kao žrtva strašne zavjere. Zavjeru su zasnovali 
protiv njega oni kojima je iskazao najviše dobročinstava. 
Vođa zavjere je bio Brat kojeg je on držao kao sina, kojeg 
je obasuo častima i dobročinstvima. Cezar vidje da su ga 
okružili pobunjenici i podigli noževe da ga ubiju, a među 
prvima opazi i svog ljubljenog Brata koji je zamahnuo 
bodežom, pa povika: «Zar i ti, o Brate, sine moj?» Zatim je 
pokrio lice plaštem i pao proboden s 23 uboda. 

Jednako čini Isus svaki put kad se približi svetogrđnik 
svetoj Pričesti: veoma žalosno pokrije obraz i dovikuje: «I 
ti, kršćanine, moj otkupljeniče, moj najdraži sinko, i ti Me 
izdaješ?» 

TKO SU OVI? 


U: Recite mi, oče, tko su ovi koji tako okrutno izdaju 
Isusa? 

S: To su ponajviše oni koji se lako kreću u zlim društvima, 
oni koji čitaju zle knjige, oni koji nečisto žive, oni koji se 
ne usuđuju dobro ispovjediti, oni koji gledaju filmove koji 
potiču na grijeh. 

U: Dakle, vraćamo se, kao kod Ispovijedi, na ono: nijemi 
đavao ili nečisti đavao? 

S: Da, točno. Nažalost, vraćamo se na ono obično, đavao 
nečistoće uvijek gura na najgora zla. Vidiš, besramnici 
ostaju zaslijepljeni u svojim niskim strastima. Ne vide više 
prisutnog Boga, ne čuju više Boga koji ih prekorava, ne 
slušaju više Boga koji ih zove i poziva na pokoru, ne stide 
se više svog bijednog i sramotnog stanja. Samo se nastoje 
sakriti i sakriti, izigrati, kao što djeca nastoje izigrati majku, 
a lopovi pravdu. Još gore: svetogrdnici se služe Pričešću da 
bolje prevare sebe i druge. 

U: Bijednici! kakva grizodušja! 

S: Strašna grizodušja, ali se malo po malo priviknu na 
njih i idu dalje u beznadnoj nadi, jer vide da su nemoćni 
priđignuti se i završiti s time. 

U: Onda? 

S: I onda postaju bijednici koji sebi svakog dana kopaju 
grob sve dublji i osiguravaju sami sebi slabu smrt i strašan 
sud. 

Prisustvovao sam takvim bijednicima koji su prije nego 
što su izdahnuii, ponavljali: «Nemam ništa ispovjediti... 
ništa reći I prividno mimo umiru, ali u nutrini bolno i 
jezovito. 

U: Oče, zašto se ne rastrijezne ni u onaj krajnji Čas? 

S: Budući da osjećaju, kako ih je Bog napustio, misle da su 
previše nevrijedni da im oprosti. Sav sram, koji su sakrivali 
za života dok su pristupali svetogrdnoj Pričesti, sada im 
pristupa strašan i traži svoju osvetu. A oni, kao smrvljeni, 
pod njegovim beskrajnim teretom, ne znaju više uzdići misli 
neizmjernom Božjem milosrđu. Ne znaju podići Raspetome 
skrušeni pogled ili upraviti uzdah, kakav jednostavni zaziv 
Nebeskoj Majci, Presvetoj Mariji. Zato popuste đavlu koga 
su uvijek slušali za života. I još očajavaju u ludoj nadi da 
će i tamo (na drugom svijetu) moći također sve sakriti. 
Nečistoća, koja je uvijek bila njihov idol„njihov bog, ona ih 
zasljepljuje, otvrdnjuje i toliko zbunjuje da drugo ne vide, 
drugo ne čuju i ne skrbe za drugo. 

U: Recite mi, oče, ako bi ovi imali snage na času smrti 
pokajati se, zar im Bog još ne bi oprostio? 

S: Bog bi im velikodušno oprostio. Isus je uvijek dobri 
pastir, naj ljubazniji Otac, zar ne čitamo u Evanđelju da 
će biti veliko slavlje u Nebu za svakog giješnika koji se 
obrati? 

Čuj: 

Jednog dana pripovijedao je katehist urođeničkoj djeci 
kako je Juda očajavajući otišao da se objesi. To je učinio 
nakon što je izdao Isusa. Tada reče neko dijete monsinjoru: 

- Oče, Juda je slabo učinio stoje tako radio; ja bih drugačije 
učinio. 

- Što bi ti učinio? 

Umjesto da se objesim na koje drvo, ja bih se objesio 
o vrat Isusu i molio bih Ga da mi oprosti, i bilo bi sve 
svršeno! 

U: Krasno! Ono je dijete znalo više od tolikih jadnih 
grješnika. 

S: Znalo je više i bolje. Vidiš, ono dijete nije zaslijepio 
duh nečistoće, koji oduzima snagu svakoj dobroj odluci i 
mogućnost svakog velikodušnog i odlučnog čina. 

U: Strašna je ova nečistoća? 

S: Vrlo strašna, i jao onome tko se na nju privikne i u njoj 
ogrezne. Ona je prava vučica koja je nakon jela gladnija 
nego prije. Ona je podla groznica koja sve više muči, što se 
više pije. Jao onome tko počne! Treba je obarati od njezina 
početka, kako su sveci činili. 

Čitamo o svetom Franji Saleškom daje u mladosti pljunuo 
u lice ženi napasnici, a sv. Toma Akvinski da ju je otjerao 
užarenim ugarkom. 

O sv. Benediktu čitamo da se valjao po trnju da ukroti 
poticajenečiste strastiu svom tijelu. O sv. PetruAlkantarskom 
da se bacio u jezero ledene vode. O drugima da su se trapili 
postovima, mučili kostrijetima, sve da savladaju i pobijede 
nečistu opačinu. 

U: Kad bi svi tako činili, koliko bi grijeha i koliko 
svetogrđa bilo manje. 

NEMA LI I DRUGIH? 


U: Čujte, oče, je li moguće, da se netko slabo pričesti koji 
nema gadnih nečistih grijeha? 

S: Moguće je, ali je vrlo rijetko, jer tko nema nečistih 
grijeha, općenito nema ni drugih teških. Tko ih i učini, 
obično ne ide na sv. Pričest. Besramnici bi htjeli uskladiti 
jedno s drugim tj. staviti zajedno grijeh i Pričest, Isusa i 
đavla. 

Nažalost, ima i drugih: oni koji oštećuju bližnjega u 
stvarima; ocmjivači, tj. oni koji štete bližnjemu u časti i 
dobrom glasu; oni koji sablažnjavaju nepristojnom modom, 
besramnim i raspuštenim razgovorima; oni koji posjećuju 
sumnjiva društva i mjesta, opasne zabave itd. Svi oni griješe 
koji znaju da je nešto zlo, a ipak to čine. S grijehom se 
ne smije pričešćivati, i još manje često pričešćivati. Da se 
razumijemo, govorimo uvijek o teškim i stalnim grijesima. 

U: A ako netko ne poznaje svoje grijehe ili nije siguran, 
da ih je počinio? 

S: Ako ih netko ne poznaje ili nije siguran, neka zamoli 
ispovjednika da mu on protumači. Ispovjednik je jedini 
sudac u toj stvari, i treba se pridržavati njegovih riječi. 

U: Ne bi li ispovjednik mogao pogriješiti? 

S: Ako ispovjednik pogriješi, griješi na svoj račun i 
odgovarat će pred Bogom. Ali pokornik koji sluša ne će 
nikada pogriješiti! Čuj sljedeći slučaj: 


Suarez pripovijeda kako se neki stari redovnik koji je puno 
godina upravljao samostanskim dobrima, našao na samrti. 

Njemu pristupi đavao smiješeći se prkosno i reče: 

Vrlo dobro! Dragi moj, ti si uvijek slijepo slušao svog 
ispovjednika. No znaj da je on proklet i ti ćeš ga slijediti. 

Ovaj jadnik, kad je čuo te riječi, briznuo je u silan plač 
pa stisne na grudi raspelo koje je držao u rukama te počne 
vikati: 

O Isuse! Moj dobri Isuse Ako sam pogriješio, 
smiluj se! 

Tada je čuo neki nutarnji glas koji mu odgovori: 

- Ohrabri se, dragi moj... Da, tvoj ispovjednik je pogriješio 
i zato će on morati odgovarati Ali ti si slušao i imat ćeš 
nagradu za svoju poslušnost. 

To mu je Isus tako govorio i on se umiri te preminu veoma 
vedro. 

U: Da li će, doista, biti tako? 

S: Zacijelo! Kad je Isus svećenicima dao vlast i 
zapovjedio im da ispovijedaju, izričito im je rekao: «Sve 
što oprostite, bit će oprošteno«. Dakle, ako koji ispovjednik 
kaže pokorniku: «Pođi na sv. Pričest!« - neka ide, jer će 
dobro učiniti; ako on kaže: «Ne pričešćuj se!« - on se ne 
smije pričestiti. 


TVRDOGLAVO 

U: To što ste kazali o poslušnosti ispovjedniku s obzirom 
na svetu Pričest, to je jasno, i to i djeca razumiju. 

S: Da, vrlo je jasno i razumiju tako i djeca. Ipak, ima 
takvih koji ne žele razumjeti, hoće misliti svojom glavom. 
Uporni su u svojim mislima, stvaraju sebi lažnu savjest. 

Miluju svoje grizodušje i usuđuju se pričestiti ili zbog 
mušičavosti, ili radi ljudskog obzira, ili sebeljublja, ili nekih 
drugih razloga. 

U: Što s tim imaju veze ljudski obzir, mušičavost, 
sebeljublje i slične stvari? 

S: Neki umuju ovako: Ako se ne pričestim, što će reći 
ljudi? I radi toga se pričešćuju premda nisu raspoloženi ili 
se opravdano boje da nisu. 

Drugi dodaju: Ako se pričešćujem, drugi će me držati 
dobrim i poštenim. Vjerovat će mi, pohvalit će me, i time 
dobivam, inače gubim. I radi toga se pričešćuju premda 
znaju da ne smiju. 

Drugi su još gori - makar nisu tako brojni - i govore o 
sebi: Ispovjednik mi zabranjuje pričestiti se, ne će da me 
pusti... a ja ću svejedno ići! I idu doista iz prkosa prema 
ispovjedniku. 

U: Oh, zlikovci! 

S: Da, zaista, i veliki zlobnici, da ih ne zovemo jadnim 
luđacima. 

U: Oče, čujte ovo. Jednom sam čuo svog druga koji je 
govorio: «Zašto da se ispovijedam? Pričest je jača i 
snažnija od grijeha. Idem li, dakle, na svetu Pričest, ona 
će me, prije ili kasnije, otrgnuti od grijeha». Je li dobro 
umovao ovaj? 

S: Umovao je kao neznalica ili kao zlobnik. 

U: Nije kao zlobnik jer je bio naivčina. 

S: Ako nije umovao kao zlobnik, onda je umovao kao 
neznalica. Istina je da je Isus u svetoj Pričesti i On uvijek 
konačno pobjeđuje. Ali da se razumijemo: Isus pobjeđuje 

ako mi činimo što možemo sa svoje strane, tj. ako se 
kajemo zbog svojih grijeha, ako svim silama nastojimo 
izbjegavati i bježati od prigoda, ako se dobro ispovijedamo, 
ako pristupamo svetoj Pričesti s vjerom i ljubavlju. 

U ovim slučajevima Isus konačno pobjeđuje, tj. dobra 
Pričest nas odvaja, oslobađa nas i liječi od svih navika i 
grijeha, pa bili oni i najuporniji. Ali svetogrdna nam je 
Pričest na propast. 

Zla Pričest bit će uvijek otrov koji truje, a ne liječi. Svaka 
takva Pričest znači uvijek pad iz ponora u ponor, iz ruševine 
u ruševinu, zaplet savjesti u nerazrješivu kučinu svetogrđa. 
Oni koji bi tako radili, činili bi isto što i lisice uhvaćene u 
zamku. 

U: Što to znači? Protumačite mi, oče. 

S: Zamka za lisice je obrnuti čvor. One, iako su vrlo lukave, 
kad osjete da su ulovljene, misleći da će se osloboditi, naglo 
se okreću natrag i tako po drugi put padaju u zamku. Okrenu 
se drugi put i po treći put se uhvate, i tako dalje. Uvijek 
vjerujući da se oslobađaju, tako se oviju da više ne mogu ni 
koraknuti, niti se imalo maknuti, i postaju siguran plijen. 

U: Jadnice! 

S: Još su jadniji oni koji se priviknu na zle Pričesti u nadi 
da će se osloboditi pogrešaka, grijeha, grizodušja Ludi 
su jer varaju sami sebe. 

Geolozi pripovijedaju da postoji na nekom pacifičkom 
otoku neka vrsta žućkastog pijeska zlatne boje, koja zlatnim 
prahom sakriva veliku prijevaru. Ljudi idu po njemu 
naprijed u potrazi za zlatom, ali čim više napreduju, dublje 

propadaju: do koljena, do pasa. I ne mogu više natrag, ostaju 
žrtve svoje pohlepe. 

To se događa svima koji se usuđuju nedostojno pričešćivati. 
I ne primjećuju koliko propadaju u zlo te više ne nalaze puta 
ka izlazu i ostaju bijedne žrtve svoje drskosti. 

U: Oh, koliko je bolje sa strahopoštovanjem pristupiti sv. 
Pričesti nakon temeljitog ispita savjesti. 

POTREBNO JE SVADBENO RUHO 

U: Molim vas, oče, protumačite mi prispodobu o 
svadbenom ruhu, o gospodaru koji je zapovjedio da bace 
u tamnicu onoga koji je bio bez njega. 

S: Vrlo rado! Slušaj dakle! 

Evanđelje kaže da je neki kralj htio proslaviti svadbu 
svoga sina pa je spremio veliku večeru i pozvao u svoju 
kuću rodbinu i prijatelje. 

Mnogi su odbili poziv različito se izgovarajući. Tada kralj 
posla sluge na ceste i trgove da traže i pozovu sve koje 
nađu. 

Kad su stolovi bili puni i sva mjesta zauzeta, kralj je 
pregledao sve uzvanike i pronašao jednoga koji je bio bez 
svadbenog ruha pa mu reče: «Prijatelju, kako si ovamo ušao 
bez svadbenog ruha?» Zatim se okrene slugama i zapovjedi: 
«Uhvatite ga, vežite i bacite u tamnicu». 

U: Oče, što znači svadbeno ruho koje onaj bijednik nije 
imao? I zatim, zašto ga je bacio u tamnicu kad je onaj 
bio siromah? 

S: Gozba je simbol Euharistije, tj. svete Pričesti. Kralj, 
koji priređuje svadbu svome Sinu je Vječni Otac. Sin je 
Isus koji je zaručio našu ljudsku narav. Uzvanici su svi ljudi 
ovog svijeta. Znači da onaj Bog, koji je sve stvorio za Nebo, 
poziva sve u Nebo po vjeri, ljubavi, pokori i Sakramentima. 
Medu svim tim uzvanicima mnogi ne će vjerovati: to su 
nevjernici. Mnogi se ispričavaju i izgovaraju: to su giješnici, 
koji odgađaju svoje obraćenje. Treći konačno pristupaju bez 
svadbenog ruha bez milosti posvetne: to su svetogrdnici, 
koje predstavlja onaj bijednik o kome smo gore govorili. 
Ipak mnogi primaju sv. Pričest u milosti Božjoj tj. teškoga 
grijeha. To su uzvanici koji su došli u svadbenom ruhu. 

U: Ali, zar nisu sluge prisilile onog bijednika da uđe? 

S: Znajući daje nevrijedan, morao je odbiti ili se ispričati 
i moliti oproštenje prije nego lije ušao u dvoranu. 

Opaska prevodioca: Poznato je kako je gospodar davao 
u ono vrijeme prigodno odijelo onima koje bi pozvao na 
gozbu. I taj gaje vjerojatno dobio, ali je bio nemaran da ga 
obuče ili gaje odbio primiti od sluge Tako postupa onaj 
koji odbija primiti odrješenje od službenika Crkve i odbija 
obući svadbeno ruho milosti posvetne u sv. Ispovijedi. 

Činjenica je da je svaki onaj koji pristupi svetoj Pričesti 
sa smrtnim grijehom u istim uvjetima kao onaj bijednik, i 
prema tome bit će suđen i osuđen. 

Riječ je Božja: «Tko god jede kruh ili pije čašu Gospodnju 
nedostojno, bit će krivac tijela i krvi Gospodnje. Neka se, 
dakle, svatko ispita pa tada od kruha jede ...» (1 Kor. 11, 
27) 

Čitamo u knjizi Brojeva u petom poglavlju da je, po 
Mojsijevu zakonu, muž mogao dovesti svoju ženu pred 
svećenika ako je razborito sumnjao i bojao se da mu je žena 
nevjerna. Svećenik, da raščisti sumnju, uzeo bi nešto praha 
s poda šatora i miješao s vodom te dao piti ženi o kojoj se 
sumnjalo. Ako je bila kriva, pala bi mrtva na mjestu pred 
noge prisutnih, kao otrovana najsnažnijim otrovom. Ako je, 
naprotiv, bila nevina, ne bi joj ništa naškodilo i vraćala se 
svojoj kući uz pljesak rodbine. 

Iako na nevidljivi način, isto biva u svetoj Pričesti. Jao 
onoj duši koja pristupi iz svećenikove ruke primiti svetu 
česticu, a svjesna je teškog grijeha! To će za nju biti 
smrtonosan otrov! 

Naprotiv, blago onome tko se njome hrani nevina srca 
ili očišćena pravom pokorom: uz pljesak anđela će primiti 
milosti, blagovat će zalog vječne slave. 

U: Zar zbilja ima toliko Juda koji pristupaju svetoj Pričesti 
bez svadbenog ruha, tj. u smrtnom grijehu? 

S: Nažalost, njih ima među svim vrstama ljudi, kako ću ti 
sada dokazati. 


NOVI JUDE 

Polovicom prošlog stoljeća neka je sestra od Pohođenja u 
Torinu imala strašno i vrlo potresno viđenje. Dok je pobožno 
molila pred Isusom u presvetom Sakramentu, vidjela je 
kako iz Hostije teče potpuno svježa krv. 

Još se nije oporavila od straha i čuđenja, a već je bila 
prenesena pod trijem dviju crkava, koje se nalaze na početku 
Trga svetog Karla. Tada je začula snažnu buku naroda koji 
je dolazio iz ulice s lijeve strane koja je prema Alpama. 
Narod je vikao, bučio, urlao i strašno psovao. Sva ta rulja, 
koja je neprestano rasla, potpuno ispuni trg i priredi vrlo 
bestidnu komediju. Poslije toga jume, stalno vičući, kroz 
ulice nadesno prema Padu. Za njom je slijedila velika rijeka 
žive krvi koja je ispunila trg, prelila se onim istim ulicama i 
gubila se u rijeci sa cijelom onom ruljom pravih đavola. 

Prestrašena sestra obrati se Gospodinu i povika: «Isuse, 
spasi nas!» - a Isus joj reče: «Budi mirna! Val je prošao. 
Znaj da su svi ovi oskvmitelji moje Euharistijske Krvi. To su 
oni koji u ovom gradu zlostavljaju moj Sakrament ljubavi, 
pogrđuju presvetu Euharistiju i svetogrdno se pričešćuju. 
To su novi Jude! Idi, pripovijedaj svima što si vidjela». 

Sestra je poslušala i pripovijedanje ovog viđenja proizvelo 
je silan dojam i vrlo mnogo dobra. 

U: Oče, ja drhtim od straha. Da li je to autentičan 
događaj? 

S: Jest, autentičan je i u arhivi Crkve i kurije čuvaju se 
točne izjave. 

U: Ali Isus, koji je Bog, zar nije predvidio ovu 
zloporabu? 

S: Jest. Ipak je htio ustanoviti presvetu Euharistiju 
i svećeništvo jer je također predvidio da će se mnogi 
pričešćivati sveto i dostojno i da će Mu time iskazivati 
veliku čast i veliku ljubav. 

Predvidio je također da mnogi vjernici bez svete Pričesti 
ne bi znali ni mogli ustrajati do kraja kao pravi kršćani. 

U: Dakle, Isus je ustanovom sv. Pričesti više gledao na 
našu korist, nego na prezir samoga sebe? 

S: Točno! Zaista je više gledao na našu korist, nego na 
prezir samoga sebe. Isus je uvijek Isus: neizmjerno dobar i 
milosrdan! 

On je kao majka koja dopušta daje njezino dijete ogrebe, 
a ipak ga nastavlja obasipati poljupcima. On je kao majka 
koja gleda kako joj njezina djeca prijete i tuku je, a ipak ih 
podnosi i ljubi i neprestano ih obasipa dobročinstvima. Isus 
je uvijek naš Božanski Učitelj: Učitelj ljubavi, strpljivosti, 
predanja i praštanja. 

U: Ja ipak mislim da ne bi smio dopustiti tolika 
svetogrđa. 

S: Tvoje je mišljenje slabo i ljudsko. Isus misli potpuno 
drugačije. On se osjeća zadovoljnijim i sretnijim zbog 
samo jedne dobre svete Pričesti, nego što je mučen svom 
rugobom svetogrđa. On je kao sunce koje kružeći nad svom 
zemaljskom nečistoćom sve osvjetljava, grije i oživljava. 
On je kao majka koja je zadovoljnija i sretnija zbog poljupca 
dobra djeteta, nego što je ožalošćena neljubaznošću svih 
zlih sinova. 

U: Oh, dragi Isuse, kako si dobar, a tako ti zlo uzvraćaju! 

S: Da, beskrajno je dobar Isus! Eto zašto toliki to zlorabe, 
ali jao nezahvalnima i izdajicama. 

U: Držim da će biti strašna njihova kazna. 

S: Strašna isto toliko koliko i zaslužena! Za njih nema 
isprike. Riječ Isusova je vječna i neprevarljiva: «Tko 
nedostojno jede moje tijelo ... jede svoju osudu!». 

U: Dakle Jao svetogrdnicima! 

S: Da, Jao svetogrdnicima. Čitaj dalje. 

STRAŠNE KAZNE 


Jezoviti je slučaj nekog jadnika koji se javno hvalio 
da je bezvjerac i da ne mari za popove. Crkvu, Uskrs i 
Sakramente. Onima koji su ga korili i prebacivali mu, da 
nedolično misli, i govori i da bi mogao nepripravno umrijeti, 
on je odgovarao: 

Na času smrti ja ću se sporazumjeti s Bogom i radi 
obiteljske časti još ću uvijek na vrijeme hiniti dobru 
Pričest. 

Nesretnik! Kad je na smrt obolio, zamoliše ga da 
pozove ispovjednika i primi sv. Pričest. Primio ju je kako 
je može primiti bezbožnik: bez pobožnosti, bez znaka 
bogoljubnosti ili poštovanja, s najvećim nehajem, kao da se 
radi o nekoj lakrdiji. 

Užas! Čim je progutao česticu, trgne se i užasno 
se previjajući poviče: «Ah, što pali!» - S tim je očajnim 
poklikom izdahnuo. Svi prisutni su bili duboko uvjereni da 
je zaista zaslužio vječnu kaznu. 

U istom se mjestu nešto slično dogodilo nekom drugom 
čovjeku. Ovaj iz pristojnosti nije javno izjavljivao da je 
bezvjerac, dapače, prikrivao je svoju bezbožnost posjećujući 
crkvu i svećenika i primajući također sv. Sakramente. 
Međutim, posjećivao je i zla društva, zle kuće i nipošto 
nije bio tankoćutne savjesti. Ukratko, drsko je držao dva 
željeza u vatri, kako se kaže, i nastojao dobro se slagati sa 
svećenicima i s vragom. 

Kad se i njemu smrt približi - jer ona nikoga ne štedi - 
na vrijeme je pozvao svećenika i ispovjedio se. Svećenik 
mu htjede podijeliti svetu Poputbinu. No, on naglo strašno 
nateče: oči su se udubile tako da su se jedva vidjele; usta 
se rastegnula i tako stisnula da, usprkos svim nastojanjima, 
nije bilo moguće da primi ni najmanju mrvicu posvećene 
čestice. 

Neizmjerno dobri Isus nije htio više ući u ono tijelo 
naviklo na tolika svetogrđa, koje je bilo spremno da Ga i 
posljednji puta primi jednako svetogrdno. 

Dok se povorka vraćala prema crkvi, narod je značajno 
govorio o cijelom slučaju i iz njega crpio razumljivu pouku 
i opomenu. 

Ova dva strašna slučaja, vrlo značajna, potvrđuju nam 
da je uvijek istinito ono što kaže Sveto pismo: «Deus non 
irridetur!» - Bog se ne da ismjehivati! 

Ako su ovi svetogrdnici od Boga izabrane osobe, tada će 
kazna biti još veća. 

Povijest nam pripovijeda da je neki kralj stare Etiopije 
povjerio svog jedinog sina nekom svom generalu da ga 
odgaja te da postane vrijedan nasljednik prijestolja. 

Nevrijedni general iskoristi povjerenje svoga gospodara 
te ga izda. Neprimjetno je snažnim otrovom uništio sina 
nadajući se da će se on sam tako domoći vlasti. 

Kad je to kralj doznao, obuzet pravednim gnjevom 
zapovjedi da svežu generala na velikom trgu o neki stup i da 
se ispred njega postroji cijela vojska s napetim lukovima. 
Zatim reče: 

«Tako si, bijedniče, uzvratio mojim nadama i tako 
okmio povjerenje koje sam imao prema tebi? Dobro, primi 
zasluženu kaznu!» 

Na tu zapovijed stotine i tisuće otrovnih strjelica odapete 
poletješe zviždeći, da raskinu grudi i probodu srce okrutnog 
generala - izdajice. 

Eto, taj će se strašni prizor ponavljati kroz cijelu vječnost 
u Paklu. Tako će đavoli postupati sa svetogrdnicima koji 
nisu odgovorili Božjem očekivanju i koji su zlorabili 
Njegove osobite milosti, dapače bit će im još i gore. Jesi li 
čuo slučaj o osinjaku? 

U: Ne, oče. Molim, ispričajte mi ga. 

Jednog je dana neki čovjek šetao poljima. Naišao je na 
malu uzvisinu zemlje koja je sličila velikom šeširu, ali 
potpuno izbušenom. Iz tih rupa činilo mu se da dolazi tanko 
i uznemireno zujanje. Radosno se zaustavi, sagne se i vrhom 
svog štapa počne brižljivo istraživati one sitne rupe. 

O, da to nije učinio! Bio je to veliki osinjak. I, evo 
odonuda izađe oblak vrlo razdraženih osa koje su se 
strmoglavile na njega i, vrlo razdražene i bijesne, izbodoše 
ga otrovnim ubodima. 

Nesretnik se bijesno branio da se oslobodi, ali time ih je 
još više razdražio. Upravo su podivljale i izbole ga svojim 
žalcima. Lice mu je brzo nateklo, a isto tako i cijela glava. 
Iscrpljen, pao je i umro u neizrecivim grčevima. 

Sva svetogrđa, kojih ima na tisuće, bit će isto toliki osinjaci 
koji će u Paklu beskrajno mučiti jadne duše koje su zlorabile 
tolike milosti i svojom krivnjom počinile svetogrđa u ovoj 

Tajni ljubavi, s tom razlikom što tamo ne će nikada umrijeti 
i neizrecivi grčevi će se uvijek obnavljati. 

U: Moj Bože, strašnih li kazni! Ipak mislim da ima 
ovakvih nevrijednika malo, zar ne, oče? 

S: Da, nadajmo se da ih je vrlo malo; ipak, drugi život ne 
će biti bez strašnih iznenađenja. 

RUKA NA KOČNICAMA 

U: Oče, kad je tome tako, tj. zbog tolikih zloraba, zar ne 
bi bilo bolje malo pritegnuti kočnice obzirom na čestu sv. 
Pričest? 

S: Što to govoriš? Pritegnuti kočnice?! Ta kola su 
jedva krenula. Jao ako bi već kočili! Brzo bi se vratila 
na nesretni jansenizam. Dapače, kako je danas vjerska 
ravnodušnost pošla korak dalje, lakše i brže bi ljudi 
zanemarili i zaboravili ovaj divni i uzvišeni Sakrament koji 
čuva cijeli svijet od propasti. 

U: Dakle, za sada bez kočnica? 

S: Ne kočiti čestu sv. Pričest: treba radije kočiti grijeh 
koji je uzrok zloporabe, pa onda zle prigode, zle navike, 
zla društva, neobuzdanu pohlepu za užicima, vlastitu 
umišljenost, svoju sebičnost, treba kočiti sve što je uzrok 
slabim sv. Pričestima i svetogrđu. 

U: Promatramo li dobro, vidimo da dobrih i pobožnih sv. 
Pričesti ima malo, a tolika su svetogrđa! 

S: I u tome se varaš. Da, ima mnogo slabo primljenih 
sv. Pričesti, o tome nema dvojbe, ali je također isto tako 
sigurno da su mnogobrojnije dobro primljene sv. Pričesti 

koje nadmašuju svetogrdne. Kada ne bi bilo tako, svijet bi 
već tisuću puta propao. 

Na stropu u prezbiteriju jedne od najljepših crkava u Rimu 
naslikana je predigra svršetka svijeta. 

U dubini se vidi krasan oltar na kome neki svećenik služi 
posljednju sv. Misu. Naokolo prisustvuje pobožno mnoštvo 
vjernika i sprema se za sv. Pričest. Iznad, u visini, lebdi 
bezbroj anđela prignutih nad zlatne trublje čekajući da 
završi obred pa da navijeste strašni čas Božje pravde. 

Slika je djelo slavnog slikara Leonarda da Vinci. Njome 
je htio reći: Uvjeren sam da bi svijet bez sv. Mise i sv. 
Pričesti propao pod pritiskom svoje zloće. 

U: A onda? 

S: Onda treba česta sv. Pričest rasti sve više. U isto vrijeme 
treba nastojati da sv. Pričesti budu što bolje primane; a 
s druge strane boriti se i na sve načine spiječavati slabo 
primanje sv. Pričesti, da se to ograniči na što manji broj. 

U: Da li je istina da bi Bog uništio svijet ili ga barem 
strašno kaznio zbog mnogobrojnih svetogrđa? 

S: Jesi li možda čitao ili čuo pripovijedati onaj događaj u 
Sv. pismu gdje se govori o Abrahamovoj molitvi? 

U: Čini mi se da jesam, ali ga se dobro ne sjećam. Oče, 
molim vas, ispripovijedajte mi ga. 

Čitamo u povijesti Starog zavjeta da je Bog jednog dana 
rekao Abrahamu: 

Abrahame, umoran sam zbog mnogih grijeha ovog 
naroda i odlučio sam sve ih uništiti ognjenom kišom. 

- Gospodine, - povika Abraham, - zar ne bi oprostio ako 
bi među ovim giješnim narodom bilo 50 pravednika? 

Dobro, odgovori Bog, ako bude 50 pravednika, 
oprostit ću. 

- Ako pravednika bude samo 45? 

- Ako ih bude samo 45, još ću oprostiti. 

- Ako ih bude samo 40? 

- Pa i radi 40, oprostit ću. 

- A ako ih bude 30 ili 20? 

-1 onda ću oprostiti. 

Abraham se ohrabrio tom neiscrpivom Božjom dobrotom 
i nastavio moliti: 

- A ako ih bude samo 10, zar ne ćeš oprostiti? 

- Neizmjerno je moje milosrđe - odgovori Bog - oprostit 
ću i radi ovih 10. 

Abraham, sav sretan, zašuti i pođe tražiti 10 pravednika, 
ali ih ne nađe. Bog je morao razoriti Pentapolis, tj. 5 giješnih 
gradova. 

U: Kako se Gospodin pokazao dobrim! 

S: Bog je takav i sada. On se ne mijenja kroz vjekove. Sada 
i uvijek kao onda; On veoma strpljivo podnosi praštajući. 
Koliko god su svetogrdne sv. Pričesti kao trnje zabodeno u 
zjenice Njegovih očiju i okrutni mačevi zarinuti u Njegovo 
očinsko srce, podnosi i prašta zbog utjehe i radosti koju Mu 
donose dobro obavljene sv. Pričesti. A kako su dobre sv. 
Pričesti mnogobrojnije. On radi njih trpi sve ostalo. 

PREVELIKA ISUSOVA LJUBAV 

U: Oče, upravo sam presretan zbog tako lijepog tumačenja 
i vrlo uživam. Molim vas sada, kažite mi nešto drugo. Isus, 
koji je Bog, predviđajući zlouporabe i svetogrđa koja će zli 

počiniti u ovom Sakramentu ljubavi, zašto ga je svejedno 
ustanovio? 

S: Mili moj! Isus je kao Bog također predvidio i svu 
ostalu nezahvalnost ljudi koje je On otkupio. Predvidio 
je Judinu izdaju, mržnju farizeja, Pilatovu podlost, svoju 
muku i smrt. Ipak je htio podnijeti sve te kušnje samo da 
spasi tolike duše: sve duše koje će se okoristiti Njegovim 
otkupljenjem. 

Isus, Bog, predvidio je također da će neki jedući običan 
kruh pokvariti želudac. Pijući vino mnogi će se opiti, pa ipak 
je uza sve to stvorio kruh i vino. Tako, premda je predvidio 
da će neki zloupotrijebiti sv. Pričest svetogrđem, ipak ju 
je naredio samo da da svima zalog svoje velike ljubavi: 
duhovnu hranu koja odgovara našim dušama, okrjepu u 
svim našim slabostima, lijek svim duhovnim bolestima, 
stalan zalog Neba. 

U: Dakle, Isus je naređujući presv. Euharistiju i sv. Pričest 
više gledao na nas, nego na sebe? 

S: Tako je! Isus je kao dobra majka. Nisi li nikada 
razmišljao o tome kakva je ljubav zemaljskih majki? One 
vrlo dobro znaju i shvaćaju žrtvu i muke koje će morati 
podnijeti kada budu majke. Predviđaju i shvaćaju također 
da im njihova djeca ne će uzvratiti, da će im biti nezahvalna. 
Znaju da će biti podložene mnoštvu razočaranja. Pred očima 
im lebdi primjer stotina i stotina majki, njihovih drugarica, 
prijateljica i rođakinja. A ipak su predane u volju Božju i 
kažu: Hvala Bogu Neka bude volja Božja! 

Kad iskuse nezahvalnost i nehaj u teškim kušnjama, ne 
srde se, ne kaju se, ne proklinju svoju sudbinu, ni nezahvalnu 

djecu, nego ih, naprotiv, strpljivo podnose, ljube ih, obasipaju 
dobročinstvima. Uvijek su spremne sve za njih podnijeti, pa 
i smrt. One su zadovoljnije i sretnije zbog poljupca jednog 
dobrog djeteta, nego što su ozlojeđene neljubaznošću sve 
ostale djece. 

U: Upravo tako! To vidimo svakog dana kod mnogih 
majki. 

S: Dakle, ako je majčinska ljubav tako snažna, koja je ipak 
samo ljudska, zar ne će biti mnogo veća Božja ljubav? 

U: Neka bude tako! Ali Isus je mogao ustanoviti sv. 
Euharistiju kao duhovnu hranu samo za dobre, kao 
nagradu. 

S: Tako je doista i učinio. Ona je hrana dobrima: a zle ne 
opravdava, niti ih ispričava, nego ih osuđuje. 

U: Zbog čega se ljudi ipak svetogrdno pričešćuju? 

S: To je djelo čovječje zlobe i zaslijepljenosti. To je 
zloupotrebljavale i pokvarenost! Ako to Isus podnosi, 
to čini zbog svog neizmjernog milosrđa. On je došao sve 
spasiti, pa i giješnike. I zaista ih ljubi; ne jer su gtješnici, 
nego jer želi da budu dobri i da se spase. Radi toga ih trpi 
i ne prestaje im govoriti: «Dođite svi k meni koji ste 
umorni i opterećeni i ja ću vas okrijepiti.« Jednom riječju, 
On ih trpi i podnosi čekajući da se osvijeste i promijene 
život. 

Sjećaš li se prispodobe o kukolju? 

Veliki gospodin dade dobro sjeme svojim slugama i 
zapovjedi im da ga posiju na njegovim poljima. 

Sluge su poslušale. Kad su se vratili u proljeće vidjeti 
polje, opaze da je među pšenicom niklo mnogo kukolja. 
Tada su otrčali gospodaru to mu javiti i nadodali: 

- Ako hoćeš, mi ćemo poći i iščupati ga. 

Ne, - odgovori gospodar, - jer čupajući sada kukolj vi 
ćete također iščupati i dobru pšenicu. Pustite neka rastu 
zajedno, a u svoje vrijeme ćemo ih rastaviti: pšenicu u 
žitnice, a kukolj ćemo baciti u oganj. 

Eto, dragi sinko, najpametniji je Božji savjet: čekati, 
podnositi i zatim: pšenicu, tj. dobre u žitnice nebeske, a 
kukolj, tj. zle, u pakleni oganj! 

Tako je i s obzirom na sv. Pričest: tko je prima dostojno, 
bit će određen za Nebo, jer je sv. Pričest zalog vječnog 
života; tko je zloupotrebljava, bit će osuđen jer blaguje 
svoju osudu. 

U: Oče, pa što imaju od toga oni koji se svetogrdno 
pričešćuju? 

S: Dragi moj, što imaju zlikovci od svojih zlodjela: kad 
izdaju domovinu, kad sramote obitelj? Ništa! To čine jer 
su zli, puni strasti i mržnje. Tako svetogrdnici: nemaju i 
ne dobivaju ništa kad se svetogrdno pričešćuju, ali to čine 
s istim razlogom. Oni su vjerski zločinci, tj. nesretnici, 
vrijedni svakog sažaljenja. Treba za njih moliti da progledaju 
i obrate se. 

U: Da, molit ću se za njih jer sam čuo govoriti daje djelo 
ljubavi, a i naša dužnost, moliti za giješnike. A sada, oče, 
prijeđimo na drugo. 

DA LI JE ISPOVIJED UVIJEK POTREBNA? 


U: Recite mi, oče, da li je upravo uvijek potrebna sv. 
Ispovijed prije sv. Pričesti? 

S: Da, sv. Ispovijed je uvijek potrebna onome tko se po 
nesreći nalazi u smrtnom grijehu. 

U: A ako netko nema vremena ili se ne može ispovjediti 
danas te kaže: «Sutra ću se ispovjediti« - a međutim se ipak 
pričesti, čini li zlo? 

S: Ako takav zna da je u smrtnom grijehu, čini 
svetogrđe. 

U: Zar dakle nema slučajeva koji ispričavaju; ili izgovora 
koji vrijede? 

S: Ne, nema isprike, ni izgovora, ni ikakva umovanja. Ako 
se netko ne može ili ne će ispovjediti, neka se ne pričešćuje. 
Ako se ne pričesti, ne čini nikakvo zlo; pričešćujući se u 
grijehu, čini uvijek svetogrđe. To jasno kaže sv. Toma i još 
prije njega sv. Pavao u ime Crkve: Probet autem seipsum 
homo Neka ispita svatko samog sebe prije nego se 
pričešćuje. Ako se nađe krivcem smrtnog grijeha, neka se 
ne pričesti, jer ako se pričesti nedostojno, blaguje svoju 
osudu. 

U: Dakle, oče, nije dovoljno kajati se za grijehe, ni odlučiti 
promijeniti život? Potrebna je upravo sv. Ispovijed? 

S: Da, potrebna je upravo sv. Ispovijed, jer k sv. Pričesti 
treba pristupiti s milošću u duši, tj. bez teškoća grijeha. Kad 
bi ti pristupio kralju zamazanih ruku i lica pa mu rekao: 
«Oprostite, veličanstvo, ja ću se kasnije oprati.« - Što bi ti 
on rekao? 

U: Potjerao bi me. 

S: Zar misliš da bi Bog drukčije učinio? Bila bi to poruga 
i pogrda! 

U: Ali Gospodin čita u srcu i vidi dobru volju On 
poznaje misli i odluke 

S: Potpuno je to pravo i istinito, ali to ne znači da Mu 
smijemo uskratiti poštovanje i rugati se. Misli uvijek na 
onog uzvanika bez svadbenog ruha. Ako Crkva tako uči i 
zapovijeda po svojim učiteljima, saborima i papama, zašto 
bi ti ili netko drugi htio ispravljati, mijenjati ili drugačije 
tumačiti. U stvarima vjere i svetih Sakramenata zapovijeda 
samo Crkva. 

U: Što se mene tiče, ja sam o tome čvrsto uvjeren. Ali 
katkad vidim da neki ne misle tako i htjeli bi da nije tako. 

S: Krivo misle, ili iz neznanja, ili zlobe, ili zbog 
tvrdoglavosti. Ali tu nema prigovora: tko se pere, čist je, 
tko se ne pere, nečist je! 

Čitamo u Sv. pismu kako je neki Naaman, vrhovni 
vojskovođa sirijskog kralja, obolio od odvratne gube. Kada 
je čuo pripovijedati o Elizeju, proroku, koji je čudesno 
ozdravljao svaku bolest, otišao je s pratnjom k njemu. 

Prorok mu zapovjedi da se sedam puta opere u jordanskim 
vodama. Alije on zlo tumačio savjet i počeo mrmljati: 

«Pa što? Zar možda u Siriji nema boljih rijeka? A onda, 
zašto sedam puta, a ne manje? Idemo, idemo, ja ga ne želim 
slušati.« 

Ali ga pratioci počeše uvjeravati govoreći: 

«Gospodaru, lijek, ma koliko jednostavan, mogao bi 
koristiti A ne stoji ništa. Pokušaj dakle!« 

Naaman popusti ovim opravdanim primjedbama, pokuša; 
sedam se puta opere i izađe čist i potpuno zdrav. 

Da je ustrajao u tvrdoglavosti, nikad ne bi ozdravio. 

To se isto događa i u našem slučaju: guba je slika grijeha. 
Isus izričito zapovijeda da se operemo u sv. Ispovijedi. Tko 
pristaje i sluša, čisti se i dostojan je pričestiti se. Tko odbija, 
ne čisti se i stoga je nevrijedan pričestiti se. 

U: A ako ispovjednik odriješi, ali zabrani sv. Pričest? 

S: Može ispovjednik u nekim slučajevima, a uvijek 
zbog važnih razloga, tako učiniti i kazati pokorniku: «Ja te 
odiješujem od grijeha, ali ti za sada ne dopuštam pričestiti 
se.» - I u tom slučaju treba slušati bez raspravljanja i 
umovanja i ne pričestiti se. Ispovjednik je sudac te odgovara 
za Sakramente, a ne pokornik! 

U: A ako se radi o zaručnicima koji sklapaju ženidbu? 

S: I tada se ne smije pričestiti ako to ispovjednik zabrani. 

U: A ako se radi o smrtnoj opasnosti, a dotični se nalazi u 
stanju smrtnog grijeha? 

S: Ni u smrtnoj se opasnosti takav ne smije pričestiti ako 
se prije nije ispovjedio. Uvijek je strašan Saulov primjer. 

U: Pripovijedajte mi, oče 

Njemu je prorok Samuel zabranio da žrtvuje. Ali oholi i 
ponositi Saul u jednom času, umoran od čekanja i da umiri 
narod koji je bučio, poviče: 

«Pa što? Ja ću žrtvovati! Zar nisam kralj?» 

Tako je doista i učinio. Kasnije je stigao prorok koji ga 
oštro ukori i doda: 

«Zbog ove tvoje neposlušnosti i drskosti Bog te danas 
izbrisao iz broja svojih kraljeva. Tvoje će kraljevstvo dati 
drugima koji su vtjedniji od tebe!» 

Tako se doista i dogodilo. 

U: Dakle, tko se usudi pričestiti ne slušajući ispovjednika, 
a nalazi se u stanju smrtnog grijeha, učinit će uvijek 
svetogrđe i zloupotrebu koju Bog strogo zabranjuje. 

S: Tako je! Tko god bio taj drznik. 

DOVOLJNO JE BITI BEZ SMRTNOG GRIJEHA 

U: A sada mi recite, oče, da lije dovoljno, da bi se dobro 
pričestili, biti samo bez smrtnog grijeha? 

S: Da, da se dostojno pričestimo, osim što moramo biti 
na tašte jedan sata prije sv. Pričesti, dovoljno je da nismo 
u smrtnom grijehu. Potrebno je k tome da se pričešćujemo 
s dobrom nakanom, npr.: iz ljubavi prema Isusu, radi duha 
prave pobožnosti, da postignemo duhovne milosti itd. No, 
kad netko pristupa s boljom pripravom, dobiva veće obilje 
darova i milosti. 

Vidiš, Gospodin, kad je uzeo na se ljudsku narav, uzeo je, 
da tako kažem, i naše sklonosti. Što mi činimo sa svojim 
prijateljima, znancima i bližnjima? Ako nas tko jako ljubi, 
štuje i časti, mi ga više ljubimo i više mu pomažemo. Ako 
nas netko veoma ljubi, tada i mi njega veoma ljubimo. 

Tako biva i obzirom na sv. Pričest: čim netko pristupa sv. 
Pričesti s većom vjerom, bogoljubnošću i pobožnošću, tim 
postiže veću Isusovu naklonost i ljubav. 

U: Tako su upravo činili sveci, zar ne, oče? 

S: Da, tako su činili i čine sveci. Tako čine osobe doista 
kršćanske, duše koje imaju osjećaja za Isusa i Njegovu 
ljubav. 

U: Ima li mnogo takvih duša? 

S: Ima ih vrlo mnogo. Koliko vrijednih svećenika služi 
pobožno sv. Misu i svakog se dana sveto pričešćuju! Koliko 
se pobožnih redovnika i redovnica anđeoski pričešćuje 
svakog dana! Koliko ima dobrih i zaista pobožnih majki, 
koliko mladića i djevojaka iz vjerskih zavoda i kršćanskih 
obitelji koje se svakog dana ili češće pričešćuju! Samo 
površni, rastreseni, mlaki i ljudi slabe vjere pristupaju bilo 
kako, a često olako i nehajno k sv. Pričesti. 

U: Zar se ovi svetogrdno pričešćuju? 

S: Ne, ako nemaju smrtnog grijeha, njihova Pričest 
nije svetogrdna. Ona je u neku ruku i dobra, kako kaže 
katekizam, ali se lišavaju mnogih i velikih milosti. 

U: Što bi to značilo? 

S: Da to protumačim, prijeći ću na primjere iz prirode. 

Na primjer, dva seljaka idu raditi na svoje polje. Jedan 
ga obrađuje i radi naporno. Najprije ga oslobodi od tmja 
i korova, zatim ga okopava, ognoji i brižljivo sije, pazi 
na jarke, skrbi se za zaštitu ograde, bdije da ne dođe do 
nepoželjnih prijelaza i upotrebljava i najmodernija sredstva. 
Drugi se, naprotiv, zadovoljava da radi kojekako. Koji će 
od te dvojice ubrati bolje i obilatije plodove? 

U: Bez sumnje prvi. 

S: Tako se događa i sa sv. Pričešću. Njen uspjeh ovisi 
o pripravi s kojom je netko prima i o marljivosti koju 

ulaže u tom pogledu. Onaj koji nastoji iskazati Isusu veću 
bogoljubnost, pobožnost i pažnju; veću svoju ljubav i 
odanost, ubrat će i obilatije plodove. 

Evo ti druge prispodobe: Dvojica odlaze na šetnju ili 
na sajam. Jedan se zadovoljava hodati, udisati svjež zrak, 
uživati u toplom suncu, promatrati livadsko cvijeće ili robu 
koja je izložena na klupama na sajmu ili u izlozima trgovine. 
Drugi se, naprotiv, trudi nabrati cvijeće, opskrbiti se robom 
i svime stoje lijepo i dobro za njega i obitelj. Koji će od ove 
dvojice imati veću korist na povratku sa šetnje? 

U: Sigurno onaj koji je nabavio i donio kući svakog 
Božjeg blaga. 

S: Dakle, lako je shvatiti da je sv. Pričest preveliko, 
neiscrpno blago, koje je svima pristupačno. Onaj koji se 
više trudi njime se okoristiti, više će ga uživati i njime se 
obogatiti. 

U: Ako je tako, koliko sam se puta u prošlosti pričestio 
s malo ploda! Ali unaprijed želim da moje sv. Pričesti 
budu tako pobožne i žarke da doista obogate moju dušu. 

S: Vrlo dobro! Drži se ovih dobrih odluka i provedi ih u 
djelo! 

U: Ipak, oče, ako se netko pričesti bez te vjere i pobožnosti, 
zar to znači da se slabo pričestio? 

S: Ne! Ponavljam: netko se svetogrdno pričestio samo 
u slučaju kad je pristupio u smrtnom grijehu. Inače je sv. 
Pričest uvijek dobra i korisna, jer ona djeluje ex opere 
operato, kako kažu bogoslovi, tj. svojom vlastitom snagom, 
nadnaravnom i Božanskom krepošću. 

U: Ako je netko inače pripravan, a ne osjeća posebne 
pobožnosti; da li je bolje da ide na svetu Pričest ili ne? 

S: Odgovaram ti trećom usporedbom: 


Često susrećemo osobe koje zbog nekog neraspoloženja 
ne osjećaju tek dok jedu. Prema tome, kad bi slijedile taj 
osjećaj, ne bi nikada jele, pa niti ono malo što je strogo 
potrebno za život. Ipak uzimaju hranu sileći se i kao s 
odvratnošću. I ono malo što tako uzimaju, donosi svoje 
dobre učinke: pretvara se u krv i meso pa oni žive dalje i 
obavljaju svoje poslove. Da li oni rade bolje kad jedu, ili da 
se uzdrže od jela? 

U: Kad bi se uzdržavali odjela, umrli bi. 

S: Tako, dakle, moramo misliti i o sv. Pričesti koja je 
hrana duše. Kada ne bismo blagovali, umrli bismo, tj. naša 
bi pobožnost oslabila i mi bismo padali iz grijeha u grijeh 
koji je smrt duše. 

U Svetom pismu Duh Sveti govori na usta grješnika 
ovako: «Uvenuo sam kao pokošena trava, moje se srce 
osušilo kao sijeno jer sam zanemario jesti svoj kruh», 
tj. znao sam da sam morao jesti kruh koji mi je dao Isus 
da živim, a nisam to učinio zbog nemara, ravnodušnosti i 
isprazna straha. 

U: Oh, oče, onda slabo čine oni koji se ne pričešćuju zbog 
toga što ne osjećaju pobožnosti? 

S: Da, slabo čine i varaju se. Isto se tako varaju i oni koji 
ne jedu jer ne osjećaju tek i ne uzimaju lijek kad je gorak; 
ne traže pomoć kad se osjećaju nemoćni; ne idu k vatri kad 
im je hladno; ili ne piju kad su žedni. 



ZNATI I MISLITI NATO KOGA PRIMAMO 

U: Oče, da li su potrebni još kakvi drugi uvjeti da dobro 
primimo sv. Pričest, osim da smo bez smrtnog grijeha? 

S: Dakako. Svi znaju da je za dobru sv. Pričest potrebno 
troje: 

1. Nalaziti se u Božjoj milosti. 

2. Znati i misliti na to koga primamo. 

3. Biti na tašte jedan sata prije sv. Pričesti. 
Ono što smo rekli gore odnosi se na prvu točku, ostaje da 
spomenemo ono što se odnosi na drugu i treću točku. 

U: Znači, netko može slabo primiti sv. Pričest obzirom na 
drugu točku? 

S: Da. Koliki kršćani pristupaju k sv. Pričesti prigodom 
Uskrsa ili drugih osobitih svečanosti, a da ne znaju niti 
misle što čine! Koliki, osobito žene, običavaju je primiti, 
pa i svakog dana, samo onako iz običaja i jer drugi tako 
čine. Sinko, moraš znati da možda ni jedno neznanje nije 
tako veliko kao neznanje u ovoj stvari. Mnogi kršćani naših 
dana ne poznaju dobro ili uopće ne poznaju ove tajne. 
Ništa temeljito ne znaju o stvarnoj Isusovoj prisutnosti u 
Euharistiji i idu na sv. Pričest kao što bi pristupili poljubiti 
koju relikviju ili primiti koju drugu blagoslovinu. 

Mnogi, upravo premnogi kršćani nisu nikada naučili ništa 
temeljito o divnim učincima koje sv. Pričest donosi; kao ni 
o uvjetima koji su potrebni za njeno dobro primanje! 

Ako ih netko upita, odgovorit će da idu primiti Isusa 
Gospodina Ali izgovore to tako, kao što bi to reklo neko 
dijete koje je to naučilo iz usta svoje majke i ništa više. Zar 

se onda mogu dobro pričestiti s takvim vjerskim znanjem o 
presvetoj Euharistiji? 

U: Čini mi se da ne mogu. 

S: Vidiš, dakle, koliki se slabo pričešćuju! 

U: Nažalost! Ovi bi morali odustati da se ne 
pričešćuju. 

S: A ipak ne odustaju niti se trude naučiti se. U svojoj 
tvrdoglavosti misle da znaju sve i da su dostojni kao 
drugi. Osobito, kako rekoh, kada se radi o «pobožnim 
ženicama». 

U: A onda? 

S: Onda treba propovijedati i poučavati u tom pogledu. 
Treba ozbiljno koriti one koji zloupotrebljavaju sv. Pričest. 
Treba bdjeti, koliko god je moguće podvrgnuti ih ljubaznom, 
doduše razboritom, ali i strogom ispitu. 

U: Ovo što ste do sada rekli odnosi se na znanje i 
poznavanje presvete euharistijske Tajne, tj. da je ona pravo 
Tijelo i prava Krv Isusova. Što još moramo imati na pameti 
kad se pričešćujemo? 

S: Katekizam kaže da moramo također misliti koga idemo 
primiti, tj. Isusa. Prema tome, svi oni koji ne misle na Isusa 
slabo se pričešćuju. 

U: Ima ih, osobito djece, koja provode vrijeme priprave 
čavrljajući i smijući se pa se žure k oltaru ili pričesnoj klupi 
pričestiti se. 

S: To je zlo, veliko zlo! Ipak djecu možemo razumjeti i 
Gospodin zacijelo ima obzira prema njihovoj dobi. Ali ne 
smijemo oprostiti, a još manje ispričavati odrasle koji se 
slabo vladaju, slično kao i djeca. 

U: A što da kažemo o onim djevojkama koje pristupaju 
sv. Pričesti ogledavajući se amo i tamo, šapćući, šepireći se 
svojom kosom pokazujući svoju taštinu ili su čak nečedno 
odjevene? 

S: Sve su te Pričesti slabo obavljene. 

U: Dakle, tu se radi o ozbiljnim stvarima. 

S: Da, o vrlo ozbiljnim, a ove se izruguju sa najuzvišenijim 
Sakramentom. Nesretnice! Kršćani bez vjere! 

U: Kako spriječiti slično zloupotrebljavale? 

S: Treba bdjeti, prigovarati i koriti. A ako to ne bi dostajalo, 
uskratiti sv. Pričest. 

U: Zar se narod ne bi čudio? 

S: Kad bi se privikli vidjeti kako uskraćujemo sv. Pričest 
nedostojnima, ne bi se nitko čudio. Dapače, svi bi bili 
zadovoljni vidjevši da se poštuje Gospodnje Tijelo i da raste 
poštovanje prema tako velikom Sakramentu. 

U: Nije li opasno da će se takvi udaljiti od sv. Pričesti? 

S: Potrebno je manje straha, a više revnosti oko štovanja 
euharistijskog Sakramenta. Netko će možda otpasti, ali će 
se smanjiti broj svetogrđa. To će također biti uspješna škola 
za većinu njih te će se naučiti dostojno pričešćivati. 

Ovo je zlo isto kao i svako drugo; ako mu se hrabro ne 
suprotstavi, širit će se sve više. 

Dovoljno je s ljubavlju opomenuti one koji se ponašaju 
nedolično. Uzrok nedoličnog ponašanja većinom je vjersko 
neznanje. 


42 



S BOGOM SE NE SMIJE ŠALITI! 


Čitamo u Prvoj knjizi o kraljevima da su Filistejci, nakon 
što ih je Bog kaznio, poslali natrag Izraelcima sveti kovčeg 
koji su im oteli. Kovčeg se zaustavio u polju Betsamićana. 
No, ovi su bili previše radoznali, približili se te ga otvorili 
da vide što je u njemu. 

Ovaj propust štovanja, koji bismo u prvi tren držali lakim, 
gotovo nikakvim, stajao je života njih preko 50.000: padoše 
mrtvi na tlo. Cijeli betsamitski narod poče vikati: «Kako je 
strašna prisutnost Boga tako sveta i moćna!» 

U: Dakle, s Bogom nema šale! 

S: Upravo tako! Kad bismo imali malo vjere, morali bismo 
povikati iste riječi i drhtati od straha pristupajući Isusu koji 
se stvarno nalazi u presv. Euharistiji. Naprotiv, koliki sliče 
Betsamićanima! 

Mnogi se kršćani zadovoljavaju sa samom željom 
da prime Isusa, a ne čine ono što bi morali činiti: da Ga 
dostojno prime. Ne vide da im je duša sva u ranama, da 
su navezani na svijet i osjetila i na svoju sebičnost. Uz sve 
to, uvijek su spremni počiniti iste grijehe i pogrješke, a da 
za to nikada ne čine pokoru. Ne uviđaju da previše smjelo 
pristupaju onoj strašnoj Tajni, kojoj je zavjetni kovčeg bio 
samo jednostavna slika. Pretvaraju lijek u otrov i umiru na 
samom izvoru života! 

Nastavljajući čitati sv. povijest u Drugoj knjizi o kraljevima 
nalazimo sljedeći događaj: 

Kralj David je dao prenijeti kovčeg u svoj grad uz veliko 
veselje. Kad su ukrcali kovčeg na nova kola i dok su ova 
kretala, volovi su jogunasto skakali i kovčeg se počeo 
naginjati. Tada Oza, jedan od tolikih koji su ga pratili, 
podiže ruku da ga zadrži. Ali eto, zbog tolike drskosti što 
se usudio dotaknuti svetinju, raspali se Božji gnjev protiv 
njega te pade na mjestu mrtav. 

U: Jadnik! ... A što je bilo u onom kovčegu? 

S: Osim ploča zakona i Aronovog štapa, u svetom kovčegu 
je također bila i mana koja je slika presv. Euharistije. To nas 
uči da ovaj nebeski Kruh treba dijeliti samo dušama koje su 
u milosti Božjoj tj. bez teškoga grijeha. 

Ovom se usporedbom između presv. Euharistije i 
zavjetnog kovčega služi i sv. Pavao. On kaže da je već u 
prva vremena Crkve bolest i smrt mnoge udarila, kao i Ozu, 
upravo zbog toga što su pristupali sv. Pričesti u stanju koje 
nije dolikovalo svetosti tako velikog Sakramenta. 

U: Nemamo li i u našim vremena sličnih slučajeva koji bi 
nas podsjećah na takve kazne? 

S: Da, imamo ih mnogo! Evo ti samo jedan primjer među 
tolikima: 

Neka šesnaestogodišnja djevojka koja je cijelu noć 
plesala sljedećeg se jutra usudi pristupiti sv. Pričesti da 
sakrije župniku i svojim drugaricama svoju pogrješku. Čim 
je primila sv. Hostiju, sva je zadrhtala. Osjetila je kao da 
joj se cijela nutrina prevmula i nakon par časaka, uz vrlo 
mučno povraćanje, izbacila je zajedno sa sv. česticom i 
svaki ostatak hrane, a zatim malo po malo svu utrobu u 
komadima. 

U: Upravo je istinito da se s Bogom ne smije šaliti. Ja 
se, međutim, želim uvijek pričešćivati dostojno i imat ću 
najveće poštovanje prema tolikoj Tajni. 

S: Vrlo dobro! Tako bi svi morali odlučiti i pričešćivati 
se svaki put dobro pripravljeni s onim osjećajem prave 
pobožnosti i bogoljubnosti, koliko je kome više moguće. 

U: A oni koji, iako bi željeli, ne osjećaju takvu pobožnost 
i bogoljubnost? 

S: U mnogima od njih žar pobožnosti nadomješta nutarnja 
vjera i napor kojim nastoje održati se u Božjoj milosti. U 
drugima tu istu pobožnost zamjenjuje jednostavnost srca 
koje je bez svojevoljnog grijeha. 

Isusu se gade: zli, ravnodušni, mlaki i još više svi oni koji 
bi htjeli služiti dva gospodara: biti kršćani i pogani, vjernici 
i nevjernici, dobri i zli, pošteni i nepošteni. 

U: Ukratko oni koji lijepo pjevaju, a slabo sviraju. Zar 
ne, oče? 

S: Da, upravo takvi Nisam se usudio reći. Ali 
jednog dana kad svrši vrijeme tajni, jasno će se vidjeti 
sva svetogrđa počinjena slabim pripravljanjem. Svi će se 
zgroziti nad oskvmiteljima dragog Isusa, Spasitelja, Isusa 
sakrivena i šutljiva, koji će se tada ukazati u svom sjaju 
svoga veličanstva i neizmjerne pravde. 

U: Dosta oče, ja već strepim. 

S: O kad bi svi strepili, pa i oni nesvjesni izdajice, 
vjerolomci i najbjedniji svetogrdnici! Neka im dobri i 
mili Isus udijeli da upoznaju sebe, prestraše se i obrate se! 


45 



TREBA BITI NATAŠTE 


U: Kao što znamo, u novije je vrijeme izmijenjen 
nekadašnji stariji zakon o «Eubaristijskom postu». Dok 
je prije trebalo biti natašte od ponoći do svete Pričesti 
(osim rijetkih i iznimnih slučajeva), sada je taj zakon vrlo 
pojednostavljen i ublažen. Recite mi, oče, kako je točno u 
tom pogledu s «Euharistijskim postom»? 

S: Doista je zakon «Euharistijskog posta» vrlo ublažen i 
pojednostavljen. Mogli bismo ga svesti na sljedeće odredbe 
i propise: 

1. Vodu je uvijek dozvoljeno uzimati, u bilo koje 
vrijeme, u bilo kojoj količini ili kakvoći (to znači: 
mineralnu vodu, soda - vodu ili vodu u kojoj su radi 
dezinfekcije nadodane razne kemijske supstance). 

2. Hranu ili alkoholna pića slobodno je uzimati 
najkasnije do jednog sata prije sv. Mise (za svećenika) 
ili sv. Pričesti (za ostale vjernike). Ovo što je rečeno 
vrijedi za pričešćivanje bilo prijepodnevno, bilo 
popodnevno, a ovom se povlasticom smiju služiti 
svi, bilo bolesni, bilo zdravi, bilo oni koji teško ili 
lako rade. Nitko nije dužan tražiti dozvolu ili savjet 
od ispovjednika da bi se mogao i smio služiti ovom 
povlasticom. Treba napomenuti: niti dužan tražiti 
dozvolu ili savjet, ali to nipošto ne znači da ne smije. 
Dapače, dobro je da se posavjetuje sa ispovjednikom, 
jer se i nadalje preporuča vjernicima pridržavanje 
prijašnje prakse, tj. barem za jutarnje pričešćivanje 
strogi post od ponoći pa do sv. Pričesti. Dosljedno 

ovom novom propisu, onaj koji želi poći na sv. Pričest 
na božičnu ili koju drugu ponoćku mora također biti 
natašte jedan sat prije primanja sv. Pričesti. 

3. Što se tiče bolesnika, njima su dane još veće ovlasti. 
Svi oni bez razlike smiju prije sv. Pričesti, u koje god 
vrijeme ona bila, uzimati bezalkoholna pića, tekuću 
hranu, a smiju uzimati u svako vrijeme i lijekove, pa 
čak i takve u kojima ima alkohola po potrebi. 

U: A kako bi griješio onaj koji se ne bi pridržavao i ovog, 
tako olakšanog «Euharistijskog posta»? 

S: Taj bi počinio teški grijeh. K tome, taj bi grijeh bio 
svetogrđe, tj. nedostojno bi blagovao Tijelo Gospodnje. 

U: Posljednje pitanje, oče. Ne bi li se moglo dogoditi 
da se neke osobe, osobito žene - potaknute pretjeranom 
pobožnošću - pričeste dva ili više puta na dan? 

S: Može i to biti vrlo lako. Ali to je teški nered. 

U: Dakle, nije dopušteno dva puta se pričestiti u jednom 
danu? 

S: Ne, jer to Crkva zabranjuje radi stege. Dopušteno je 
samo u slučaju kad se netko ujutro pričesti pa preko dana 
dođe u opasnost da umre. Tada može ponovo primiti sv. 
Pričest, ali ovaj put kao Poputbinu. 

NI PREVIŠE POPUŠTATI, NI PREVIŠE TRAŽITI 

U: Hvala, oče, potpuno sam razumio tri uvjeta koja se 
traže za dobru sv. Pričest. Ipak imam još neke sumnje. 

S: Samo reci! 

U: Kad na primjer vidim da neki pristupaju sv. Pričesti 

rastreseno ili užurbano, drugi nečedno odjeveni, a poneki 
čak i sumnjivog vladanja, tada u sebi kažem: Ne bi li bilo 
bolje da takvi ne idu na sv. Pričest ili bar ne tako često? - 
Ne griješim li možda kad tako mislim? 

S: Da, u mnogo slučajeva griješiš kad tako misliš, jer svi 
ovi mogu imati pogiješaka, ali ne teških. Kad je netko bez 
teškog grijeha, i ima dobru nakanu, on je u stanju milosti i 
prema tome smije se pričestiti. I to ne samo katkada, nego 
često, jer tko je ponekad dostojan, može biti dostojan svakog 
dana i pričestiti se. 

U: Prema tome, ne treba previše tražiti. 

S: Nipošto. Poslovica kaže: Ne treba tražiti više od Crkve, 
niti biti veći katolik od Pape. Pretjerani zahtjevi uzrok su 
mnogom bježanju od svetog Stola. Time se umanjuje 
djelovanje milosti i uzrokuje da ljudi padaju u teške 
grijehe. Isus kaže: «Nisam došao radi zdravih, nego radi 
bolesnih». Bolesnici imaju pravo približiti se Isusu koji je 
radi njih došao i želi ih izliječiti i ozdraviti. 

U: A ako nikada ne ozdrave? 

S: Ako nikada ne ozdrave, treba biti s njima strpljiv! 
Bolesnici će uvijek biti predmet Isusove pažnje, njegovanja. 
Njegova sažaljenja. Nitko ih ne smije udaljavati od Isusa. 

U: Oni su kronični bolesnici, zar ne, oče? 

S: Upravo tako. Pa zar možda liječnici izbjegavaju 
kronične bolesnike? Zar je možda dopušteno napustiti ih i 
ne liječiti? 

U: Ne, već imamo prema njima ili bismo bar morali imati 
više obzira i više skrbi. 

S: Vrlo dobro. Dakle: ne previše tražiti! 

U: Ipak, ima ih koji to zlorabe. Vidimo na pričesnoj klupi 
namazanih lica, neobičnih kosa, nečedno odjevenih 

S: U tim će slučajevima biti dobro, pa može biti upravo i 
nužnost, da takve osobe ne pričestimo. Lijepo dalje proći, 
razborito hineći kao da ih ne vidimo, tako da nitko ne 
primijeti, ako je to moguće. 

U: Što to kažete, oče? Bit će jada! 

S: Kakvogjada?! ...Nije li svećenik djelitelj Sakramenata; 
prema tome zaštitnik? Ako on dopušta, trpi, podržava, potiče 
zloporabe, ne će li onda on biti odgovoran pred Bogom, 
Crkvom i poglavarima? 

U: Dakle, olovne noge i željezne ruke. 

S: Upravo tako! Olovne noge, tj. treba ići polako u 
uskraćivanju sv. Pričesti, koliko je to moguće polakše. 
Ali željezne ruke da se svaki put izvrši dužnost kad je to 
potrebno. Prevelika popustljivost kvari - donosi prave 
zloporabe i prave sablazni. 

U: Nekima bi bilo dobro predusresti uskraćivanje sv. 
Pričesti i na vrijeme ih opomenuti. 

S: Da, koliko je to moguće. Uvijek je bolje predusresti, tj. 
opomenuti unaprijed takve osobe. Tek onda kad su opomene 
i poticaji beskorisni, treba prijeći na djelo i to bez obzira na 
zvanje ili položaj osobe, jer bi uslijed propusta kasniji lijek 
bio gorči. 

U: Kad pristupe sv. Pričesti takvi koji nisu baš na dobrom 
glasu, koji su sumnjivog života, prijekorna vladanja ili još 
gore? Što treba tada činiti? 

S: Tada je stvar još mnogo važnija i teža. Ovdje se ne smije 
zatvarati oči pred zlom. Treba i ovdje temeljito zahvatiti. 

Sjećaš li se kralja koji je priredio veliku večeru: onoga koji 
je bio bez svadbenog ruha istjerao je. 

Tijelo Gospodnje ne smijemo baciti psima, kaže sv. Toma 
u Euharistijskom himnu. 

Čitamo u povijesti da je sv. Ambrozije, milanski 
nadbiskup, zabranio caru Teodoziju ulazak u crkvu zbog 
jednog njegovog velikog grijeha. 

Ispričavajući se car reče Ambroziju: 

- Pa i kralj David je bio preljubnik i ubojica. 

Dobro - odgovori nadbiskup - ako si ga slijedio u 
grijehu, slijedi ga također u pokori. 

Car, vidjevši svečevu željeznu i odvažnu odlučnost, došao 
je k sebi. Činio je javnu pokoru koja mu je Ambrozije 
odredio i konačno je mogao biti pušten među vjernike. 
Dobio je slobodan ulaz u crkvu. 

U: Odvažnih li ljudi! 

S: Da, odvažnih li i sretnih ljudi! Koliko bi bilo manje 
zloporabe! Koliko više koristi za čestu sv. Pričest kad bi 
bilo više ovakvih ljudi! Ljudi bi više cijenili sv. Pričest kad 
bi i sami svećenici više držali do njenog poštovanja, njezine 
svetosti. 

U: O, zaista, oče! Uistinu čujemo katkada gdje govore 
neke osobe koje su slabo poučene u vjeri: Pa što je onda 
ta sveta Pričest, kad je često primaju oni koji bi bolje 
učinili da su daleko od nje? Drugi čak trube: Oni koji se 
pričešćuju gori su od ostalih! 

S: To je bubnjanje odveć zlobno i ne treba mu davati 
važnosti. Tako razmišljaju oni koji vide trun u tuđem oku. 

a ne vide gredu u svom, kako to Isus kaže u sv. Evanđelju. 
Svaki pošten i razuman čovjek to razumije. Ipak, dolikuje 
da uklonimo svaki prigovor i odstranimo svaki opravdani 
razlog predbacivanju. Treba udaljiti nedostojne, koliko je 
to više moguće. 

Dosta smo rekli o slabom pričešćivanju. Prijeđimo radije 
na raspoloženje potrebno za dobru sv. Pričest, da vidimo 
kako ćemo se više okoristiti milostima i prevelikim i divnim 
blagom ovog dragocjenog i Božanskog Sakramenta. 

VJERA I LJUBAV 

U: Oče, molim vas, recite mi koje stvari najviše pomažu 
da dobro i plodonosno primimo svetu Pričest? 

S: Prije svega ne smijemo pristupiti sv. Pričesti kao hladni, 
apatični i ravnodušni automati. Moramo pristupiti pobožno 
i žarko, puni vjere i ljubavi. Zar ovo nije tajna vjere, na 
osobit način? Da, to je tajna vjere, jer vjerujemo unatoč 
svojih osjetila koja u bijeloj Hostiji vide samo kruh, a u 
kaležu samo vino. Pa i opip, okus i miris govore nam samo 
o kruhu i vinu. No, kad se sjetimo da je u presv. Euharistiji 
Isus, pravi Bog, tijelom, krvlju, dušom i Božanstvom; ako 
stvarno i čvrsto u to vjerujemo da pričešćujući se zaista 
primamo u sebe živog Boga, kakva onda čuvstva trebamo 
imati? Kakvu radost trebamo osjetiti? Kakvoj utjehi i 
pomoći trebamo se nadati?... Kakvom dubokom poniznošću 
i pobožnošću trebamo Ga primiti? Kako žarkom željom 
trebamo Ga željeti, zazivati, moliti i zahvaljivati Mu? 

Čitamo u životopisu sv. Filipa Nerija da je njegova 
priprava i zahvala za sv. Misu trajala vrlo dugo. Često je 
nakon pretvorbe otpuštao poslužnika govoreći: 

«Samo idi pa se vrati za sat, dva.» 

Međutim on se zadržavao s Isusom, živom Hostijom na 
oltaru sve ovo vrijeme. Ljubazno je razgovarao kao prijatelj 
s najmilijim prijateljem. 

U: Oče, ja sam čitao i čuo pripovijedati o nekim svetim 
svećenicima da su u sv. Misi, u času Pretvorbe ili Pričesti, 
vidjeli i stvarno osjećali Isusa. Tako se često događalo bi. 
Eymarđu, sv. Josipu Kotolengu i sv. Ivanu Bosku. 

S: Ne samo svećenicima; to se događalo i drugim pobožnim 
dušama kao sv. Tereziji od Isusa, njezinoj imenjakinji Terezij i 
od Djeteta Isusa, sv. Alojziju Gonzagi, sv. Dominiku Saviju 
i drugima. Oni su nakon sv. Pričesti često bili uzdignuti u 
ekstazu. Kad su dolazili k sebi, osjećali su se punim Isusa i 
Njegovih najvećih utjeha. 

U: Oh, kad bi i meni to bilo katkada dano! 

S: Pa može to i tebi biti dano! Tko bi mogao izbrojiti 
sve duše kojima se Isus očituje na tako osjetan i stvaran 
način? Gdje ima vjere i ljubavi, tu ima i čudesa! 

U: Oče, što se tiče vjere, čini mi se, daje imam, jer osjećam 
da čvrsto vjerujem u ove velike stvari. Ono što dovoljno ne 
osjećam jest ljubav. Molim vas, recite mi nešto o tome? 

S: Serafin ljubavi, sv. Toma Akvinski, uči nas da se 
moramo približiti Isusu istim poletom kojim se pčela baca 
na cvijet da iz njega siše sok i pretvori ga u najslađi med. 
Požudom kojom čovjek pije vodu u groznici da utaži žeđ; 
žestinom kojom se dijete priljubljuje majčinim grudima 

da siše mlijeko i pretvori ga u svoje biće, tako se trebamo 
približiti Isusu. 

Ljubav je oganj kojemu se ništa ne može oduprijeti. O, 
kad bismo zaista ljubili Isusa, koliko bismo više za njim 
čeznuli i kako bismo se često pričešćivali! 

Isus - ljubav nije shvaćen, to je sve. Tako je vapila sv. 
Terezija i pri tome gorico plakala. 

U: Oh, oče, to su prekrasne misli! Kako ćemo u praksi 
dosegnuti toliku vjeru i toliku ljubav? 

S: Toj e pitanj e navike koju postižemo velikim zalaganj em 
i velikim naporom dobre volje. Ili bolje, moramo smatrati 
uvijek da smo djeca. Promatrati sv. Pričest kao mlijeko 
koje nam je bezuvjetno potrebno da možemo živjeti, rasti, 
ojačati, usavršiti se, posvetiti i pobožanstveniti se. 

Umjesto djeteta, zamislimo sebe kao one, koji mole kruh 
od bogataša; kao bolesnika koji moli liječnika da ga ozdravi, 
kao onoga, koji je u životnoj pogibelji i moli jednog od 
prolaznika da mu spasi život. 

Prije više godina imao sam prigodu biti uz nekog teškog 
bolesnika. Ovaj je neprekidno molio liječničku pomoć. Kad 
je liječnik napokon stigao, odmah je počeo vikati: 

«Doktore, ne dopustite da umrem! Doktore, ne dajte 
da umrem!» 

Ovaj tjeskobni krik bio je izražaj beskrajnog povjerenja 
što ga je imao u liječnika. Bio je to krik kojim je tražio od 
liječnika da ga ozdravi od njegove bolesti. 

Mi smo vječni prosjaci, vječni bolesnici. Neprestano 
trebamo presv. Euharistiju koja je neiscrpno bogatstvo, lijek 

i božanski balzam. Pristupajmo sv. Pričesti i svaki put i mi 
vapimo s onim umirućim: Isuse, ne dopusti da duhovno 
umrem! 

O Isuse, daj nam živjeti da Te ljubimo, da Te sve više 
ljubimo! 

Kod svih hodočašća koja neprestano stižu u Lurd, u grad i 
zemlju čudesa, već stotinu godina drži se poseban Blagoslov 
bolesnika presv. Sakramentom. Obično ga nose prisutni 
biskupi. Kakvog li prizora vjere i ljubavi svaki put! Tu se 
vide desetci i desetci tisuća svih bolesnika koji, prostrti 
koljenima po zemlji, po kiši ili na žarkom suncu, neumorno 
vape uprtim pogledom u sv. Hostiju: Isuse, smiluj nam se! 

Isuse, daj da progledam! Isuse, daj da čujem! 
Isuse, daj da prohodam! Daj, da ozdravim! 

To je jedan od najpotresnijih prizora, kome nitko ne 
može prisustvovati a da ne uzdrhće i ne proplače. Osjeća 
se kako molitva sama po sebi izvire, izlazi snažna i gromko 
odzvanja. Ona je sama dovoljna da gane i najtvrđe srce i 
često joj slijede velika čudesa. 

Kad prisustvujemo sv. Misi ili pristupamo sv. Pričesti, 
pomislimo na Lurd, pa i mi uzvikujmo iste zazive, istim 
duhom vjere, nade i ljubavi. 

U: Kad bismo tako radili, tada bismo svoje sv. Pričesti 
mogli nazvati plodonosnima i dragima Isusu. Zar ne, oče? 

S: Doista, tada bismo dobro osjećali kakve nam moraju 
biti sv. Pričesti i kakve ih Isus želi; tada bi ujedno naše svete 
Pričesti proizvodile čudesa promjene života, čudesa našeg 
posvećenja. 

ČETIRI STUPNJA LJUBAVI 


U: Oče, pripovijedajte mi još o toj ljubavi koju dugujemo 
Isusu i kažite mi, na koliko i na kakve načine Mu je možemo 
očitovati? 

S: Ljubav osjeća neodoljivu potrebu da se očituje i 
ostvaruje na četiri načina: 

1. Biti blizu ljubljenome 

2. Predati se ljubljenoj osobi 

3. Sjediniti se s ljubljenom osobom 

4. Žrtvovati se za ljubljenu osobu. 

Riječi kao: želio bih biti uvijek s tobom; želio bih biti 
sav tvoj; želio bih biti jedno s tobom; želio bih umrijeti 
za te... to su najopćenitiji izrazi dvaju srdaca koja se snažno 
ljube. To su Isusovi izrazi prema nama. On to nije rekao 
samo ustima, nego je zaista umro za nas na križu i ostao za 
nas trajno prisutan u presv. Euharistijskom Sakramentu. 

Što je Isus učinio i što nastavlja činiti u presv. 
Euharistiji? 

1. Dan i noć je s nama u našim crkvama; 

2. Potpuno nam daje svoje Tijelo, Krv, Dušu i Božanstvo 
i želi biti sav naš, uvijek nama na raspolaganju; 

3. Tijesno se združuje s nama i u sv. Pričesti postaje 
jedno s nama; 

4. Svakog dana obnavlja za nas u svetoj Misi žrtvu koju 
je prinio jednom na križu. 

Tako nadopunjuje i usavršava svoju ljubav prema nama. 

U: Onda, oče, ako je Isus ustanovio presv. Euharistiju da 
dopuni i učini savršenom svoju ljubav prema nama, moramo 
Mu i mi na isti način uzvratiti ljubav. 

S: Jasno! Prije svega moramo čeznuti za Isusovim 
društvom; moramo dolaziti Njemu i zadržavati se s Njime 
što je dulje moguće. U svojim nas crkvama čeka i onamo 
nas zove: Dođite k meni svi! - Venite ad me omnes! 
Deliciae meae esse cum filiis hominum: Moja je naslada 
biti s vama! 

Sveti župnik Arski vidio je svakog dana nekog siromašnog 
seljaka koji je provodio sate i sate u crkvi očima uprtim u 
Svetohranište. 

Jednom ga upita: «Što ondje radiš?» A on mu odgovori: 

«Gledam Isusa; Isus gleda mene i obojica smo sretni!» 

Sretnih li nas kad bismo znali učiniti sretnim Isusa koji 
traži da Mu se odazovemo, da Ga učinimo sretnim boraveći 
rado u Njegovom društvu. 

Dok gledamo jedinstvo u Nj, On će gledati na nas i bit će 
zadovoljena naizmjenična ljubav. 

U: To će biti najbolji način priprave i zahvale za svetu 
Pričest, zar ne, oče? 

S: Da dapače, bit će najbolji način da se posvetimo. 

Časni sluga Božji Andrija Beltrami, salezijanac-svećenik, 
nakon što mu je duga bolest potpuno skršila snagu, molio je 
da mu dodijele sobicu koja je imala prozorčić s pogledom 
na oltar kapelice. Na tom je prozorčiću provodio dane i 
noći gledajući Isusa, razgovarajući s Njime, uzdišući i 
raspravljajući s Njime. Tako je bio njegov dan i dio noći 
neprekidno jedno bdijenje s Isusom. Isus mu je davao snagu 
da trpi i šuti, da trpi i da se smije, da se grči od boli i pjeva, 

da bude doista sretan u tom svom stanju. To je bilo za njega 
pravo žrtvovanje i mučeništvo, ali i sreća. 

U: Da lije postao svetac? 

S: Jest, postao je svetac i jednog ćemo ga dana možda 
vidjeti uzdignuta na čast oltara. 

Nadalje, moramo uzvratiti Isusu za predragocjeni dar 
što nam ga je dao i što nam neprestano daje sama sebe. 
Prikažimo Mu svaki put kad Ga posjetimo, osobito kad 
Ga primamo, svoju pamet, svoje srce, svoje radosti, svoje 
trpljenje, svoja dobra djela, a također i stvari kao: cvijeće, 
žiške, uređaje, ruho i milostinju. Tako su činili prvi kršćani 
i tako čine svi Isusovi prijatelji. 

Evanđelje nam pripovijeda o pastirima, koji su donijeli 
Isusu svoje ovce i janjad; o kraljevima - mudracima, koji 
su donijeli svoje zlato i svoje dragocjene mirise; a o Mariji 
Magdaleni daje donijela svoju alabastrenu posudu balzama 
i dragocjenih masti. I kaže nam da su se Isusu svidjeli ovi 
darovi i ukorio je Judu koji to nije odobravao. 

U: Oče, čuo sam govoriti, da Isus, makar je Bog, svojom 
neizmjernom mudrošću i moći ne bi mogao ni znao dati 
nam veći dar od presvete Euharistije. Da li je to istina? 

S: Potpuna istina, presv. Euharistija je sve. Ona je «Bog 
s nama!» 

Jednog su dana pitali P. Segnerija, koji bi najljepši dar 
mogao Isus dati svojoj Presvetoj Majci kao zalog ljubavi i 
kao uspomenu. On spremno odgovori: 

Niti jedan dragocjeniji ni draži dar od «presvete čestice». 

Svaki put kad pristupamo sv. Pričesti, trebamo izgovoriti 
iz dubine srca ove uzdahe: 


57 



Kao za uzvrat za Tvoju ljubav, dajemo Ti svoju ljubav, o 
Isuse! 

Uzvraćamo Ti ljubav darivajući Ti svoje srce, o Isuse! 

Uzvraćamo Ti ljubav darivajući Ti svoje sile, o Isuse! 

Uzvraćamo Ti ljubav darivajući Ti svoja djela, o Isuse! 

Uzvraćamo Ti ljubav o Isuse, prikazujući Ti sve svoje 
stvari! 

Uzvraćamo Ti ljubav o Isuse, darivajući Ti svoj život! 

Napokon, Isus žarko želi da se sjedini s nama. Sv. Pričest 
je božanski pronalazak da udovoljimo toj Njegovoj vrućoj 
želji. 

Jesi li ikada mislio, sinko, na ono što se događa u nama 
svaki put kad se pričešćujemo? Onaj Bog, koji je Gospodar 
nebesa, stapa se s nama u najsavršenije jedinstvo. I ovo 
junaštvo ljubavi čini On iz ljubavi prema nama, iako 
predviđa da će Ga svetogrdnici vrijeđati i obeščašćivati. 

U: O, kako je Isus dobar! 

S. Da, Isus je dobar! Mi smo zli. Makar znamo i 
uviđamo veliku čast koju nam iskazuje Bog, ipak ostajemo 
ravnodušni, nemarni i daleko od sv. Pričesti. 

U životopisu p. Tumeli, osnivača Družbe Presvetog Srca 
Isusova, čitamo da je u svojoj dugoj bolesti samo uzdisao 
za jedinstvom sa svojim Bogom. Svakog jutra bile bi uvijek 
njegove prve riječi: «Dajte mi Isusa! Dajte mi Isusa! 

Ne mogu živjeti bez Isusa.» 

Kad su mu jednog jutra kazali da mu ne mogu donijeti sv. 
Pričest jer njegov želudac ništa ne podnaša, bolesni svetac 
poče vapiti: 

«0, zašto mi ne date Isusa?» 

I ispusti svoju lijepu dušu vruće želeći sjediniti se s 
Isusom. 

U: O, oče, smućuje me što sam se do sada mogao toliko 
puta pobožno pričestiti, a nisam to učinio zbog nemara i 
zbog svog neznanja. 

S: Pa dobro, popravi ove propuste pričešćujući se što je 
moguće češće i svaki put ponovi ove uzdahe. 

Življom vjerom ću se sjediniti s Tobom, o Isuse! 

Većim ufanjem sjedinit ću se s Tobom, o Isuse! 

Žarčom ljubavlju sjedinit ću se s Tobom, o Isuse! 

Mnogo ću se češće sjediniti s Tobom, o Isuse! 

Svaki dan ću se sjediniti s Tobom, o Isuse! 

Konačno, sv. Misom i sv. Pričešću moramo Mu uzvratiti 
za neprekidnu žrtvu koju On prikazuje svakog dana za 
nas toliko puta koliko ima sv. Misa. Kako mi neprekidno 
griješimo, tako nas On želi neprekidno otkupljivati. 

Pripovijeda se u rimskoj povijesti daje car Tiberije držao 
Agripu šest mjeseci u zatvoru. Tiberijev nasljednik ga je 
pustio na slobodu. Ne samo to, nego mu je dao na dar zlatni 
lanac isto toliko težak koliko je težio onaj željezni kojim je 
bio vezan. Time je htio pokazati kako ga želi isto tako vezati 
dobročinstvom koliko ga je Tiberije vezao željezom. 

Upravo to čini Isus s nama u presv. Euharistiji: On nam 
skida željezne đavolske lance i veže nas lancima svoje 
ljubavi. 

Vidiš, dakle, kako Mu moramo uzvratiti za toliku 
velikodušnost! 

U: Čujte, oče; tko prisustvuje sv. Misi, a ne pričesti se, 
može li uživati sve ove blagodati? 

S: O, ne! Tko je kod sv. Mise, ali se ne pričesti, on je kao 
onaj koji samo prisustvuje muci i smrti Isusovoj. Dobiva 
samo djelomične blagodati. Naprotiv, onaj koji sluša sv. 
Misu i pričesti se, žrtvuje se s Isusom sjedinjujući se s Njime 
u žrtvi i prema tome uživa potpuno sva dobra sv. Mise. 

U: Kad je to tako, uložit ću svu dobru volju i svu marljivost 
da budem svaki dan kod sv. Mise i da se svakog dana 
pričestim, da budem potpunim dionikom ove svete žrtve. 

S: Zahvali Bogu za ove dobre odluke i ponovi ih svaki put 
Isusu ovim ili sličnim uzdasima: 

Osjetne naslade žrtvujem radi Tebe, o Isuse! 
Svjetske zabave žrtvujem radi Tebe, o Isuse! 

Svoje sebeljublje žrtvujem radi Tebe, o Isuse! 
Pretjerane udobnosti života žrtvujem radi Tebe, 
o Isuse! 

Sve stoje grijeh žrtvujem radi Tebe, o Isuse! 

Sve što dovodi do grijeha žrtvujem radi Tebe, 
oIsuse! 


VELIKODUŠNOST 

S: Jesi li čitao, sinko, u sv. Evanđelju događaj o Zakeju, 
koji siđe žurno sa stabla na koje se bio popeo da može 
vidjeti Isusu? 

U: Čini mi se da jesam, ali ga se ne sjećam dobro. 
Pripovjedite mi ga. 

S: Čitamo u sv. Evanđelju da je neki carinik Zakej, tj. 
škrtac i tat čuvši da Isus ide pokraj njegova stana osjetio 
veliku želju da Ga vidi. Budući da je bio malena stasa, 
popeo se na stablo i odonuda, skriven među granjem, čekao 
je da prođe Isus. 

Međutim, Isus je prolazio i primijetivši Zakejev pothvat, 
podiže pogled, upre ga u njega i reče mu: 

«Zakeju, brzo siđi jer želim danas ručati u tvojoj kući.» 

Jadnik sav smeten što je otkriven najprije se začudi 
Isusovim riječima, zatim brzo siđe sa stabla, otrči kući, 
zadihan ispriča svojim ukućanima susret s božanskim 
Učiteljem i kako će Isus doći u njegovu kuću. Treba brzo 
sve spremiti jer će dovesti i svoje vjerne apostole. 

Ta je vijest napunila sva srca veseljem. Svi su se dali na 
posao. Kad je Isus sa apostolima stigao, sve je bilo već 
pripravljeno. 

Svi su posjedali oko stola u najvećoj srdačnosti. Izgledali 
su kao jedna obitelj prisnih prijatelja i davnih znanaca. 
Zakej i njegovi ukućani nisu se umarali slušajući ih i bili su 
ushićeni i zadivljeni. 

Najednom poviče Zakej: «Učitelju, želim završiti s 
lihvarskim životom! Četverostruko ću vratiti onome koga 
sam prevario.» 

Svi su se začudili takvoj odluci, a Isus, gledajući ga i 
smiješeći se, očito ganut reče: «Danas je došao spas ovoj 
kući.» 

U: Krasno! Zakej, lihvar i prema tome škrtac, pripravlja 
veliki ručak Isusu i njegovoj pratnji! Zakej, lihvar i 
tat, kaje se i odlučuje vratiti četverostruko onima koje je 
prevario! To je čudo! 

S: Da, čudo Srca Isusova i Njegovog milosrđa. To je 
čudo Isus učinio jer je vidio kako je Zakej bio velikodušan 
prema Njemu i bio je spreman da takav bude i s bližnjima, 
sa siromasima. Tko je velikodušan prema Njemu, prema 
Njegovim crkvama, s Njegovim siromasima, Isus mu 
mijenja srce, budi svete odluke i daje snagu i odvažnost da 
ih potakne na divna djela. 

Dovoljno je čitati životopis sv. Josipa Kotolenga, sv. 
Ivana Boska i sličnih da vidimo i rukom opipamo kako Bog 
blagoslivlje one koji su velikodušni prema Njemu i kako 
uvijek vraća svima stostruko. Isus ne ljubi škrta srca, sitne 
duše. On ljubi velikodušnost! 

U: Oče, kako mi možemo Isusu dokazati svoju 
velikodušnost? 

S: Možemo je dokazati čestom sv. Pričešću. Kako je Isus 
rekao Zakeju: «Danas ću doći ručati s tobom» - tako nam 
kaže: «Uzmi Me, blaguj me». Ovo upravo znači: Želim 
ručati s tobom, tj. želim se s tobom sjediniti, sebe učiniti 
tvojim i tebe svojim. 

Ne budimo, dakle, nemarni i spori, nego učinimo kao 
Zakej: spremno, veselo i s ushitom slušajmo Isusove pozive, 
pa i uz cijenu koje žrtve. Uvijek držimo pripravne stolove, 
tj. spremno srce da Ga dostojno primimo. 

Neki revni župnik u jednom gorskom selu odredio je opću 
sv. Pričest prigodom blagdana zaštitnika župe. Slučaj je htio 
da je upravo tom prigodom bio priređen javni ples u selu. 
Kako složiti u tako malom selu opću sv. Pričest i ples? 

Nemoguće! 

Mislio je i ponovno razmišljao. Konačno dobri župnik, 
da ne izgubi sve, odluči pozvati na dogovor dobre djevojke 
iz Katoličke akcije s nakanom da ih nagovori, neka bar 
one dođu na sv. Pričest i da privuku druge, koliko bude 
moguće. 

To je učinio s tolikim žarom i pouzdanjem u Boga da je 
postigao čudo. Od 114 djevojaka u selu do 25 godina, ni 
jedna nije izostala sa sv. Pričesti, a s njima je pristupio i sav 
narod, tako da su na plesu bili samo neki izvana i poneka 
nepopravljiva starija djevojka. 

Sv. Pričest je tog dana bila izvanredna zbog svog duha i 
značaja. I bila je pravo vanjsko očitovanje vjere i ljubavi, 
tako da je ganula do suza župnika i župljane. 

U nekom su drugom mjestu organizirali lijep izlet 
željeznicom do jednog glasovitog svetišta, oko 50 km 
udaljenog gdje bi se prije doručka prema dogovoru obavila 
sv. Pričest. 

Sve je to bilo u redu. 150 mladića iz Katoličke akcije sa 
župnikom na čelu stajali su željno očekujući vlak koji ih je 
trebao prevesti. Kad eto, brzojavka najavljuje da će vlak 
stići sat kasnije. 

Župnik, koji je morao teška srca to priopćiti mladićima, 
pristupi i reče svima: 

«Dragi mladići. Gospodin želi iskušati vašu velikodušnost. 
Vlak kasni jedan sat i prema tome treba se odreći ili izleta 
ili sv. Pričesti. Izaberite!« 

Nije još ni izrekao posljednju riječ, a 150 mladića 
jednoglasno klikne: 

«Sveta Pričest! Sveta Pričest!« I uz pjev «Hoćemo 
Boga» otiđoše u crkvu na sv. Misu i sv. Pričest. 

Vidiš, to su uzvišeni primjeri velikodušnosti koji se 
sviđaju Isusu i On ih veoma cijeni. Kako bi bilo lijepo da ih 
imamo i posvuda! 

MOGUĆA VELIKODUŠNOST 

U: Oče, da li je moguće da se spomenuti krasni primjeri 
velikodušnosti ponove drugdje? 

S: Da! Mogu se i moraju ponoviti svuda gdje ima duša, 
vjere i žarke ljubavi prema Isusu. 

U: Ali ne će biti u svakom mjestu župnik tako revan, a ni 
mladići i djevojke tako krjeposne 

S: Ako nema takvog župnika, takvih mladića i djevojaka, 
onda je to žalosno, jer bi to moralo biti! Takav je 
nedostatak već kazna i mogao bi značiti da bi ih Bog možda 
mogao napustiti. 

Masonerija, nećudoređe, bezvjeije, nisu li sve to znakovi 
Božjeg napuštanja ili široke ceste koje tom napuštanju vode? 
Požurimo se to popraviti, a najsigurniji put do tog cilja je 
upravo sv. Pričest. Sam je Isus to rekao svom namjesniku 
papi sv. Piju X., koji je papa sv. Pričesti. Slušaj: 

Sv. Pijo X. je u roku od malo godina, od 1905 - 1910. 
proglasio 8 dekreta kojima sve potiče, pa i djecu i bolesnike, 
na čestu sv. Pričest. Rješavao je sve poteškoće i dijelio sve 
povlastice. 

No par dana nakon posljednjeg od tih dekreta, dok se 
jednog jutra zahvaljivao nakon sv. Mise, u njegovoj se sobi 
pokaza veliki sjaj, a u sredini tog svjetla ukaza se Isus koji 
mu čestitajući reče: 

«Zadovoljan sam tvojim djelom o čestoj sv. Pričesti 
odraslih i djece.» Zatim naglašavajući riječ po riječ 
nastavi: 

«Ali to nije dovoljno, još proslijedi jer je u njoj spas ljudi 
sadašnjih vremena!» 

U: Veličanstveno! Je li to upravo istinit događaj? 

S: Bez sumnje! Potvrdio ga je i dao u javnost kardinal 
Mery de Val, tadašnji državni tajnik. Vidiš, zar nakon sličnih 
svjedočanstava ne moramo li skupiti veliku križarsku vojsku 
kršćana koji će pričešćujući se često i velikodušno klicati: 
Ako to Bog hoće ... Ako to hoće Njegov namjesnik Sv. 
Otac papa, onda to i mi također hoćemo! 

Inače, zanemarujući sv. Pričest izvrgavamo se opasnosti, 
da na svoju sramotu, na Posebnom sudu čujemo strašne 
Isusove riječi: Nescio vos - Ne poznajem vas! 

Sv. Ivanu Bosku, kojeg s pravom možemo zvati velikim 
apostolom sv. Pričesti, dođe jednog dana jedan od najboljih 
i najpobožnijih pitomaca i pripovjedi mu san, u kojem mu 
se činilo da je umro i odmah se susreo s Isusom - Sucem. 
Kakvo je bilo njegovo zaprepaštenje kad je ugledao 
preslatko lice Isusovo ožalošćeno i gotovo prijeteće i kad je 
čuo iz Njegovih usta ove riječi: 

- Tko si ti? Ne poznajem te! 

Mladić, iznenađen i sav drhteći, odmah odgovori: 

- Kako Isuse? ... Kako me ne poznaješ? ... Ja sam Te tako 
ljubio toliko Ti služio toliko Ti se molio! 

Da, znam to - nastavi Isus - ljubio si Me, služio Mi, 
molio Mi se, ali si Me premalo primao u sv. Pričesti! 

I ponovio bi strašne riječi: Ne poznajem te! - da mladić 
nije drhteći povikao: «E pa dobro, Isuse, ne će više biti 
tako!» 

Probudio sam se sav znojan, sav prestrašen - nastavi 
mladić - i sada dolazim vama da me umirite. 

Don Bosko ga milo pogleda pa mu poče govoriti smiješeći 
se: 

«Oh, razumiješ li sada Isusovu volju i Njegovu veliku 
želju? Primaj, dakle, zanosno i velikodušno sv. Pričest i 
ne će ti se dogoditi da ponovo vidiš Isusa kako ti prijeti 
ponavljajući: Ne poznajem te!» 

I otpusti ga mirna i zadovoljna. 

Eto najbolji način da nas Isus prepozna i osobito uzljubi: 
često i velikodušno se pričešćivati. 

U: Oče, uvjeren sam više nego ikada daje potrebna ovako 
potpuna i nesebična velikodušnost prema Isusu koji je 
tako dobar prema nama. Ali treba još u mnogim mjestima 
izgraditi duše tako velikodušne. 

S: Bezuvjetno! Ili izgraditi slične duše ili se odreći 
Kristovih pobjeda, prizora vjere i čudesa pravog kršćanskog 
života. 

U: Tko ne osjeća potrebu i dužnost sjediniti se s 
Euharistijskim Isusom, ne će također osjećati ni potrebu ni 
dužnost živjeti kršćanski u potpunom smislu te riječi, zar 
ne, oče? 

S: Tako je! 

ČISTOĆA 


S: Kako si čuo, sinko, Isus hoće i ljubi velikodušna srca. 
Ali On hoće i ljubi još više čista srca. On je jaganjac koji 
pase među ljiljanima. 

Nečistoće su odvratne mrlje koje nas lišavaju slatkih 
Isusovih pogleda. Njegova smiješka. Njegovih milovanja. 
Čuj vrlo lijepu prispodobu: 

Često se dogodi, osobito djeci, da im odvratne rane i 
kraste prekriju lice i iznakaze rumene obraze iz kojih tada 
teče gnoj i krv. 

Majke, također i ukućani, vrlo su ožalošćeni. Jednako 
vole ovu djecu, ali radi odvratnosti ne miluju njihova lica 
niti ih cjelivaju. 

Tako čini i Isus svaki put kad je prisiljen ući u srca 
onih koji dolaze na sv. Pričest u stanju milosti, tj. bez 
smrtnog grijeha, ali s mrljama nečistoće. To su neuredne 
misli, slobodni pogledi, riječi i razgovori koji nisu osobito 
pristojni. 

Borimo se protiv svih strasti, ali osobito protiv nečistoće. 
Kao što pčela teži za cvijećem, tako Isus čezne i leti prema 
čistim dušama. On ih osobito ljubi i miluje, njima se 
potpuno predaje, daje im slasti i osobitih milosti, često im 
se očituje vidljivo u životu, vrlo često na času smrti i daje 
im unaprijed osjetiti nebeske radosti. 

U: Da, upravo se sjećam da sam to čitao u životopisu 
sv. Ivana Boska, sv. Ivana Kotolenga, sv. Kafasa i mnogih 
drugih velikih svetaca, da su često razgovarali s Isusom 
o svojim važnim poslovima, kao što razgovara prijatelj s 
prijateljem. 

U životopisu Dominika Savia, koji je već proglašen 
svetim, čitamo sljedeće: 

Kao pitomac salezijanskog oratorija «Don Bosko» u 
Torinu, izostao je jednog dana sa doručka, a nije ga bilo ni 
u školi, ni na ručku. Nitko nije znao gdje se nalazi pa to jave 
Don Bosku. 

Svetac je odmah pomislio na ono što je zaista i bilo. 
Otišao je u crkvu i tamo ga nađe u koru: uspravan, uzdignut 
nad zemljom za pedalj, jednom nogom podupro je drugu, 
jednu je ruku držao na stalku za čitanje, a drugu na prsima, 
licem je bio okrenut prema svetohraništu. Pogled mu je bio 
anđeoski te ga je nemoguće opisati; kao da je bio uronjen 
u najslađe viđenje i davao je dojam kao da je u srdačnom 
razgovoru s Isusom u presvetom Sakramentu. 

Zadivljen tim prizorom. Don Bosko ga pozove, ali mu 
Savio ne odgovori. Nato ga prodrma, a Dominik, kao 
probuđen iz sna, usklikne: 

- O! Da li je već završila sv. Misa? 

- Gledaj, - odgovori Don Bosko pokazujući mu sat, - već 
su dva sata. 

Nato se Dominik smete i htjede moliti za oproštenje što je 
povrijedio dnevni red, ali ga dobri otac povede na ručak, a 
zatim u školu govoreći mu: 

- Vidiš koliko te Isus ljubi! U svojim srdačnim razgovorima 
s Njime sjeti se također mene i potreba oratorija. 

Sveta Gemma Galgani pričešćivala se svakog dana i Isus 
joj se rado pokazivao na vidljivi način i ljubazno je s njom 
razgovarao. 


68 



Dapače, jednom joj utisne u ruke, noge i srce svoje rane, 
1j. znakove svoje muke. 

Čita se o nekoj Gizeli, koja je bila iz plemenite francuske 
obitelji. Za vrijeme Prvog svjetskog rata ugleda jednog 
lijepog jutra Isusa nakon sv. Pričesti. Tu je sv. Pričest 
prikazala za svog oca - kapetana - koji je morao otputovati 
na frontu gdje su bile velike opasnosti. Isus, koji se ukazao 
Gizeli, reče uvjeravajući je: 

«Budi dobra, Gizelo! Rat još ne će završiti jer su 
ljudi previše zli, ali tvoj otac ne će podleći Zrakoplovi 
više ne će doći nad grad Ti i tvoja obitelj ostat ćete 
nepovrijeđeni.» 

Gizela to odmah ispripovjedi majci. Ova se odmah uvjeri 
o istinitosti ovih riječi zbog jednostavnosti i točnosti, kojom 
je kći pripovijedala. Još je više obuze velika pobožnost koja 
je obuzela od onog dana i njezino drago i nevino dijete od 
jedva sedam godina. 

U: Oče, vrlo sam potresen slušajući tako izvanredne 
događaje. 

S: Ali, sinko, to su bile duše potpuno čiste koje se Isusu, 
kako rekosmo, veoma sviđaju. I tome se ne treba čuditi jer 
Duh Sveti jasno govori, da će čiste duše gledati Boga. Ako 
Ga i ne vide u ovom životu, kao «veliki» i «mali» sveci o 
kojima smo govorili, sigurno će Ga vidjeti na času smrti što 
će im biti prevelika utjeha. 

U listopadu 1894. bio sam prisutan smrti jedne djevojke 
koja je umirala u Mauricijskoj bolnici u Torinu u dobi od 21 

godine. Bila je već na kraju svojih snaga. Nakon lakog sna 
od nekoliko časaka nenadano se probudi i podigavši se na 
uzglavlje pruži ruku uvis i poče klicati: 

- Oh, divno! Oh, divno!... Isuse... Marijo gledajte; 

gledajte: Isuse! Marijo! 

Rođaci, koji su bili naokolo, htjedoše joj pomoći, 
poduprijeti, pridržati je, ali se ona otimala i ponavljala: 

- Oh, mili Isuse Marijo evo me dolazim I 
ispusti svoju dušu uz sveopće uzbuđenje svih bolesnika 
koji su na one usklike i onaj nebeski prizor razvukli zastore, 
silazili s kreveta i plačući klecali na zemlju. 

Deset godina kasnije, u travnju 1905., bio sam prisutan 
kad je umirala neka druga djevojka od 18 godina, jedina 
kći vrlo pobožnih roditelja. Kad je primila sv. Poputbinu i 
Posljednju pomast, počela je klicati uprijevši pogled uvis: 

- A sada zbogom, oče i majko Zbogom, doviđenja u 
Nebu. Da, tamo gore Isus me zove i poziva ja 
idem zbogom. -1 stišćući ruke ocu, majci i svećeniku 
poprimi anđeoski izgled i ostane neko vrijeme u zanosu 
šapćući nerazumljive riječi. Zatim pade mimo, smiješeći 
se, na jastuke. 

U: Oče, jesu li to istiniti događaji? 

S: Da, istiniti su, ja sam ih vidio. Možda je to Gospodin 
dopustio da ih objavim kao svećenik i župnik za primjer i 
poticaj mnogima da ljube i goje nadasve krjepost čistoće. 
Ona nas čini sličnim anđelima, pribavlja nam radosnu, 
blagoslovljenu, smirenu i dragocjenu smrt i posebnu 
nebesku radost. 

U: Tako, oče, zar i posebno Nebo? 

S: Da, posebno Nebo! To nam kaže sv. Ivan Evanđelista 
koji je bio uzdignut i vidio Nebo. Stvarno je vidio tamo 
gore posebni zbor blaženika koji su bili zaodjeveni odjećom 
bjeljom od snijega. Pjevali su pjesmu tako slatku da je ni 
jedan drugi blaženik nije mogao pjevati i izbliza su slijedili 
Isusa kamo god je pošao. 

Želeći znati tko su ti sretnici, čuo je odgovor: 

Ovo su oni koji za života ne okaljaše svoje duše 
nečistoćom. 

Odvažno, sinko, nauči se sam cijeniti sv. čistoću i druge 
uči da je cijene. Ona nas čini već za života dragima Isusu. 
Zatim nam donosi sve one koristi i nebeske povlastice koje 
smo gore spomenuli. 

U: Da, oče, molit ću tu milost od Isusa svaki put u sv. 
Pričesti. 

S: Vrlo dobro! Neka te Isus blagoslovi i neka blagoslovi 
s tobom sve čiste duše koje će se odlučiti kao i ti da Isusu 
prinesu što je moguće češće, pa i svaki dan, ljiljane svoje 
čistoće u sv. Pričesti. 

ZAŠTO TOLIKO NAGLAŠAVAMO 
ČESTU SVETU PRIČEST? 

U: Oče, molim vas, recite mi zašto toliko naglašavamo 
čestu sv. Pričest? 

S: Jer je sv. Pričest, kako smo vidjeli, najtoplija Isusova 
želja i najsnažnije sredstvo spasa. Kako Bog hrani svojom 
sv. Providnošću sve stvorove i ne dopušta da umru od gladi, 
tako Isus hrani i prehranjuje duše koje je otkupio. 

Sv. Pričest je hrana i nju treba blagovati: to je posve 
naravno! 

Sv. Bonaventura veli daje hrana koju tijelo ne može jesti 
za tijelo suvišna, tj. beskorisna. Stoga je neki francuski 
biskup duhovito rekao: «Presv. Euharistija je kruh, a kruh 
prije traži usta, nego pokaznicu!» Što vrijedi pokazati sveti 
kruh u zlatnoj pokaznici ako taj kruh ne ćemo blagovati kao 
duhovnu hranu? 

U: Zaista, oče, čuo sam toliko puta pripovijedati da je 
Isus, čim je ustanovio presv. Euharistiju, odmah pričestio 
svoje apostole govoreći: «Uzmite i jedite!» 

S: Ne samo to, dragi moj, nego je nadalje odredio da 
pretvaraju kruh u Njegovo sveto Tijelo riječima: «Ovo 
činite meni na spomen.» Obnavljajući presv. Euharistiju 
moramo imati nakanu njome se hraniti. 

Vi ćete obnoviti ovo čudo - rekao je Isus - svaki put 
kad budete ponavljali onako kao što ste vidjeli da sam Ja 
učinio. 

On je posvetio i dao da blaguju. Otuda neki učeni 
bogoslovi zaključuju: Kad bi netko htio posvetiti da se 
potroši na neki drugi način, a ne kao hrana, možda bi čak 
pretvorba bila nevaljana. Nedostajala bi nakana koju je imao 
Isus Krist i koju ima sama Crkva. Prema tome nedostajalo 
bi ono što je bitno u Euharistijskom činu. 

I zato treba presv. Euharistiju blagovati jer inače nema u 
nama onih učinaka koje je Gospodin želio. Zato samo puko 
slušanje Mise bez Pričesti ima minimalne učinke. 

U: Oče, radi toga je Isus rekao: «Tko blaguje moje Tijelo, 
živjet će Ako ne budete jeli moje Tijelo, ne ćete imati 
života u sebi.» 

72 



S: Upravo tako! Kao stoje Isus Krist ustanovio sakrament 
sv. Krštenja na način kupelji, tj. tako da se krštenika polijeva 
vodom, a ne da mu se daje piti; tako je isti Isus ustanovio 
presv. Euharistiju kao hranu, pa ćemo prema tome jedino 
onda postići izvrsne učinke ovog presv. Sakramenta ako ga 
pobožno blagujemo. 

U: Oče, možda želite time reći da Crkva zlo čini čuvajući 
presv. Euharistiju u svetohraništima i izlažući je na klanjanje 
vjernicima? 

S: Nipošto! Gospodin uvijek ima pravo da Ga častimo i 
klanjamo Mu se. Zato je sveta i vrlo korisna stvar čuvati 
presvetu Euharistiju i klanjati joj se. Ali ne umišljajmo si, 
ponavljam, postizati puni učinak ovog presvetog Sakramenta 
tim poklonima! Kao što ne bi nikada imao učinak sv. Križa 
(Krsta) netko tko bi i cijeli život proveo klečeći pred krsnim 
zdencem, ako se ne bi dao krstiti. Tako isto, onaj koji bi 
proveo cijeli život klanjajući se presvetoj Euharistiji, a ne bi 
se pobrinuo daje blaguje, nikada ne bi osjetio blagotvorne 
učinke sv. Pričesti. 

U: Možda je upravo to razlog što se usprkos tolikom 
procvatu euharistijskih pobožnosti ne ubiru plodovi koje 
bismo trebali očekivati? 

S: Točno! Nije dovoljno podizati veličanstvene crkve, 
oltare, svetohraništa, trošiti za bogata liturgijska ruha, 
priređivati svečane procesije, vršiti najsvečanije obrede. 
Zašto? ... jer Isus nije rekao: „Uzmite i klanjajte se!“ nego 
je rekao: „Uzmite i blagujte!" Nije odbio naše počasti, ali 
je ipak rekao, ako želimo udovoljiti Njegovoj volji, da Ga 
moramo blagovati, tj. pričešćivati se. 

U: Onda, oče, naši pokloni, ako tvrdokorno odbijamo da 
Ga primimo, ne mogu Mu se svidjeti? 

S: Ne, ne mogu se svidjeti. 

Zamisli neku majku koja je uz velike žrtve priskrbila skupi 
lijek koji može ozdraviti i od smrti spasiti njezina sinčića, 
pa kad bi je ovaj obasipao poljupcima i milovanjem, ali bi 
odbijao primiti lijek te tako morao umrijeti Što bi rekla 
ova majka? Kolika bi bila njezina bol! 

U: Dobro, oče, zar je tako s Isusom kad se opiremo, da 
Ga primimo? 

S: Upravo tako! 

Sv. Franjo Saleški kaže nam: „Gospodina nikada tako 
dobro ne častimo u sv. Pričesti, nego kad Ga častimo onako 
kako On to hoćeA kako On želi da Ga častimo u sv. 
Euharistiji? Tako da Ga blagujemo. Eto, to je sve. 

U: Kako se često trebamo hraniti ovom hranom? 

S: Za Euharistijsko Tijelo vrijede isti zakoni koji vrijede 
za materijalnu hranu ili obrok. Kao što svakog dana imamo 
jedan glavni obrok obzirom na tijelo, tako bismo morali 
imati svakog dana jedan obrok obzirom na dušu, tj. morali 
bismo se pričešćivati. Tako nas je naučio Isus, tako molimo 
u Očenašu: „Daj nam danas naš svagdašnji kruh“ Tvoj 
kruh svakog dana. Što bi rekao za siromaha koji bi molio 
kruh i zatim ga bacao od sebe? 

U: Rekao bih: Nije vrijedan da mu više daju milostinju. 

S: Isto tako ne zaslužuje Božju ljubav onaj tko prezire i 
odbacuje sv. Pričest. 

U: Oče, ako Gospodin želi, dapače hoće da Ga tako često 
primamo, zašto nam to nije izričito zapovjedio? 

S: Čuj, sinko! Daje Gospodin htio, zacijelo bi imao pravo 
to nam zapovjediti. Što to nije učinio, moramo zahvaliti 
Njegovoj beskrajnoj dobroti jer shvaća našu slabost. 

On je vidio da bi tako često pričešćivanje mnogima bilo 
teško. Vidio je bolesti koje će zapriječiti tolikim bolesnicima 
da se češće pričeste; vidio je udaljenost koja mnogima 
ne će dopustiti Pričest zbog nevremena i neprikladnosti. 
Vidio je da to ne će biti moguće tolikim majkama, mnogim 
namještenicima i slugama. 

Ako želimo uživati plodove, tj. postići učinke presvete 
Euharistije, onda se moramo bezuvjetno njome služiti ne 
samo za glavne blagdane ili u posebnim prilikama, nego da 
je često, dapače vrlo često blagujemo. 

U: Da bi se održali na životu, bilo bi dovoljno da samo 
nekoliko puta u tjednu jedemo Zar ne, oče? A ipak 
jedemo svakog dana. 

S: Eto, činimo tako i sa sv. Pričešću. Ispunit ćemo Isusovu 
želju i učinit ćemo najbolje djelo za svoju dušu, jer ćemo 
samo čestom i dobro primljenom sv. Pričešću postići sve 
divne učinke tog uzvišenog Sakramenta. 

DOBRA SV. PRIČEST ČUVA I UMNAŽA ŽIVOT 
DUŠE 

U: Oče, koji su najvažniji učinci česte sv. Pričesti? 

S: Otvarajući katekizam tamo gdje je pitanje: Koje 
učinke proizvodi sveta Pričest? - čitamo ovaj odgovor: 
Presveta Euharistija: 1. čuva i umnožava život duše, kao 
što materijalna hrana čuva i održava život tijela; 2. prašta 

lake grijehe i čuva od smrtnih; 3. sjedinjuje nas s Isusom 
Kristom i čini nas Njemu sličnim. 

Uzmimo točku po točku. Prije svega, da bismo dobro mogli 
razumjeti kako sv. Pričest čuva i umnaža život duše, trebamo 
biti uvjereni da sv. Pričest nije samo neka pobožnost, nego 
sakrament. Mnogi idu na sv. Pričest jednostavno da dobiju 
koju milost ili da obave neki čin općenite pobožnosti. Sv. 
Pričest nije radi toga, makar se i to može postići, jer je 
ona najvažniji čin pobožnosti; njezina je svrha kudikamo 
uzvišenija! Njezina je glavna svrha i učinak da čuva u 
nama milost koja je život duše. 

Kad bih te pitao što je na svijetu dragocjenije od života, 
što bi mi odgovorio? 

U: Da je život sve i da smo spremni sve žrtvovati da ga 
očuvamo. 

S: Tako je! A koliko je dragocjeniji život duše! Pa kao što 
smo spremni podvrći se svim naporima i trudu, kupovati i 
piti gorke i skupe lijekove, podvrći se teškim operacijama 
da očuvamo život tijela; tako moramo biti spremni da sve 
podnesemo da bismo očuvali život duše. Budući da život 
duše održavamo dobrim i čestim sv. Pričestima, moramo 
uložiti sva nastojanja da često i dostojno primamo taj 
uzvišeni Sakrament. 

Čitamo u povijesti da je bezbožna engleska kraljica 
Elizabeta, puna mržnje na Boga i katolike, odredila da će 
svatko tko se bude pričestio platiti globu od 400 zlatnih 
škuda ili otići u tamnicu. 

Neki engleski plemić, revan katolik, kad je saznao za 
naredbu, odlučuje u svom srcu da ne će radi toga propustiti 
niti jednu sv. Pričest. Odmah je prodao najbolje posjede i 
dobiveni novac razdijelio po 100 dukata u svaku vrećicu. 
Svaki put kad bi ga vladine uhode otkrile da se pričestio 
i kad bi bio osuđen da plati globu, odmah bi uzeo jednu 
vrećicu i sav veseo odnio na sud i predao sucima javno 
priznajući da on vrlo rado troši sav taj novac, samo da ne 
propusti sv. Pričest. 

Kardinal Newman je prije bio protestantski biskup. Kad 
se radilo o tome da postane katolik, govorio mu je neki 
prijatelj: Jesi li mislio na korak koji činiš? Ako se odrekneš 
i postaneš katolik, izgubit ćeš obilatu plaću. Promisli da je 
to 100.000 funti na godinu! Newman ustade i odgovori mu: 
Stoje 100.000 funti prema jednoj sv. Pričesti? 

U: Plemenitih li primjera! Kakva li sramota za tolike koji 
uvijek nalaze bilo kakvu ispriku, samo da se ne pričeste! 

S: Nasljedujmo ove ljude u čvrstoći njihove vjere i njihova 
značaja, a nemojmo im se samo diviti! 

Vratimo se na našu temu: česta sv. Pričest ne čuva samo 
život duše, nego ga k tome i umnaža. 

Ovdje na zemlji sve ide za tim da raste i da se poveća. 
Promatraj travu, listove i biljke u proljeće. Promatraj kako 
dijete želi rasti, razvijati se, napredovati; naprotiv, neki 
kršćani misle da je dovoljno ne činiti zlo i govore: Kamo 
sreće da na samrti budem onakav kakav sam izašao iz 
krsnog zdenca! 

U: Oče, čine li ovi zlo? 

S: Htio bih im odgovoriti: Biste li bili zadovoljni da ste 

fizički uvijek onakvi kakve su vas nosili na krštenje, tj. da 
uvijek ostanete djeca? 

U: Ne, ne želimo biti takvi - svi bismo uzviknuli. 

S: Dakle, kao što ne bismo htjeli zauvijek ostati djeca u 
tijelu, tako ne smijemo htjeti, zauvijek ostati djeca obzirom 
na dušu. Onaj isti Isus, koji je došao umrijeti na križu i tako 
nam dati život, ostao je živ u presvetoj Euharistiji s tom 
osobitom nakanom da u nama poveća taj duhovni život. 

On je izjavio: Došao sam: Ut vitam habeant et 
abundantius habeant: da svi imaju život i da ga obilno 
imaju, tj. da imaju bujnu snagu da budu sposobni odolijevati 
napastima svijeta, tijela i đavla. 

U Svetom pismu čitamo da je Bog postavio u raju 
zemaljskom uz drvo znanja dobra i zla i drugo drvo, zvano 
drvo života. I dok je zabranio Adamu i Evi, jesti s prvog 
drveta, dotle im je savjetovao da često jedu plodove s drugog 
stabla. Njegovi su plodovi imali moć da im sačuvaju trajnu 
mladost i očuvaju ih od svih zala. 

Adam i Eva zanemarili su taj savjet, popustili su napasti, 
đavolskoj prevari, nisu poslušali Boga i zbog toga ih je 
otjerao iz raja. Bili su podložni smrti i svim bijedama koje 
do danas muče jadno čovječanstvo. 

Isus Krist je bio velikodušan prema nama. Vidjevši da 
smo i nakon Njegove muke i smrti skloni zlu i da ćemo lako 
pasti u grijehe i biti u opasnosti da zauvijek propadnemo, što 
je učinio? Nama je također dao drvo života da jedući sa 
njega možemo sačuvati milost i postati skoro nepogrješivi. 
Ovo je čudesno drvo sv. Pričest koja je prvi protuotrov 
grijehu, samo ako je dostojno primamo. 

U: Hvala, oče, razumio sam. Sada mi kažite na koji način 
sv. Pričest briše lake grijehe? 

SV. PRIČEST, AKO JE DOBRO PRIMAMO, 
BRIŠE LAKE GRIJEHE I ČUVA OD SMRTNIH 

S: Sv. Pričest je također lijek koji ozdravlja; oganj koji 
pali i sažiže. Ali prije svega reci mi: Što je laki grijeh? 

U: Mrlja na duši koja je čini ružnom i katkad odurnom. 

S: Upravo tako! 

Sv. Pričest kao kirurški nož ili oganj pali i odstranjuje 
rane duše i pere njene mrlje. Naša duša postaje svaki put 
bjelja i ljepša. Isus se naslađuje; pa još uvijek dijeli nove i 
potrebne milosti. 

U: Oče, o kako je veliko dobro česta sv. Pričest! Da 
postignemo samo taj jedini učinak, ne bismo je smjeli 
nikada propustiti. 

S: Zacijelo! Kao što svakog jutra peremo ruke i lice da 
se oslobodimo praha i mrlja i da nam tijelo bude čisto, tako 
bismo morali svakog jutra prati svoje duše u sv. Pričesti. 
Isus ju je upravo zato ustanovio. Crkva hoće da se njome 
služimo kao svakidašnjim lijekom protiv svakidašnjih 
pogrješaka. 

U: Oče, to su prekrasne stvari na koje nisam nikada 
ozbiljno mislio. A sada mi rastumačite kako nas sv. Pričest 
čuva od smrtnih grijeha? 

S. Na dva načina: na unutarnji i vanjski. Prije svega nas 
čuvana unutarnji način hraneći i jačajući našu dušu tako daje 
čini skoro neranjivom od smrtnog grijeha. To ću ti razjasniti 
s dva primjera iz knjige „Zašto česte sv. Pričesti 11 

Misionari, koji su došli iz Afrike, pripovijedaju da ima u 
tim krajevima neka životinja, nešto veća od naše mačke, a 
zovu je divlja mačka. 

Ova životinja često ratuje sa zmijama, kojih ima mnogo 
u tim krajevima i skoro uvijek pobjeđuje, jer poznaje neku 
travu koja ima izvanrednu moć protiv otrovnih zmijskih 
ugriza. 

Čim je zmije napadnu i osjeti da su je ugrizle, potrči k 
onoj travi, po njoj se valja i grize je, zatim se ponovno vraća 
u borbu. Ranjena drugi i treći put, uvijek trči u onu travu i 
uvijek se njome jača. Tako nastavlja borbu dok ne uspije 
oslijepiti zmiju i odgristi joj glavu. 

Mi smo također u neprekidnoj borbi s paklenom zmijom 
koja na tisuće načina i svakom vrstom grijeha vreba na našu 
dušu. Želimo li pobijediti, pribjegavamo neprevarljivom 
lijeku, protuotrovu. To je česta i dobra sv. Pričest. Tada 
đavao ne će imati nikakve moći nad nama. 

Glasoviti pontijski kralj u Maloj Aziji bio je Mitridat. 
On je bio jedan od najvećih rimskih neprijatelja i protiv 
Rimljana se borio 40 godina. Bio je odvažan, vrlo lukav 
i vrlo izobražen: govorio je 22 jezika, ali je bio još više 
častohlepan i okrutan prema svojim vojnicima. Sami 
njegovi vojnici pobunili su se protiv njega i zapovjedili mu 
da se sam ubije. 

Pokuša se otrovati, ali nije uspijevao ma koliko god 
otrova popio. Odavno se bio privikao da svaki dan pije 
malu količinu otrova. Tako je malo - pomalo postao imun, 
neranjiv na sam otrov koji je za njega postao protuotrov. 

Eto, dakle, ako želimo postati gotovo neranjivi u duhovnim 
borbama, priviknimo se svakog dana jesti bezgjješno Tijelo 
Isusovo' Istina je da nas sv. Pričest ne čini nepogrešivima, 
ali nas čuva, kako kaže katekizam, od grijeha, tj. daje toliku 
milost kojom možemo odolijevati zlu da ne padnemo u teški 
grijeh A ako i ponekad padnemo, česta sv. Pričest nam 
daje milost da se brzo pokajemo i ispovjedimo. 

Zatim nas čuva na vanjski način, tj. brani nas od zasjeda 
tolikih naših duhovnih neprijatelja ulijevajući im poštovanje 
i strah pred nama. Ovdje te također želim uvjeriti s par 
primjera koje uzimam iz knjige „Zašto česte sv. Pričesti” 

U povijesti izraelskog naroda čitamo kako je taj narod bio 
rob egipatskom faraonu koji ga nije htio pustiti na slobodu. 
Bog je zapovjedio jednom anđelu da za kaznu pobije sve 
egipatske prvorođence. Da spasi izraelske prvorođence, 
Mojsije, njihov vođa, rekao im je neka namažu vrata 
svojih kuća krvlju vazmenog janjeta. Tako je anđeo mogao 
razlikovati kuće Izraelaca od kuća njihovih porobljivača. 

Oko ponoći prolazi anđeo smrti, ulazi u kuće i ubija sve 
prvorođence kod faraona, a i kod posljednjeg njegovog 
sluge, ali ne ulazi i ne ubija u kućama koje su označene 
krvlju janjeta. 

Sv. Pričest nas oboji, tj. označava Krvlju Isusa Krista, koji 
je pravo vazmeno Janje, pa se anđeo napasnik - đavao - ne 
usuđuje ući i ubiti naše duše grijehom. 

Neki misionar iz Indije pripovijeda da su mnoge indijske 
kršćanske diev oike iz plemena Diamfi svakog dana 

1 koje je protuotrov i čini nas gotovo imunima na zmijske paklene 
napade koji nas žele otrovati grijehom. 

poduzimale dug i opasan put - prijelaz preko neke rijeke - 
da se mogu pričestiti. Vraćajući se plemenu bile su izložene 
velikim opasnostima i sablaznima, ali su one odgovarale 
odlučno: Mi se pričešćujemo! - Ove su riječi bile dovoljne 
da lako pobijede, posrame i smetu napasnike. 

Vidiš da je istina kako sv. Pričest dobro čuva od smrtnih 
grijeha. 

U: Potpuno sam u to uvjeren. Ipak, dopustite jedno pitanje: 
Ako sveta Pričest čuva od smrtnih grijeha, kako to, da neki i 
primajući sv. Pričest katkada padaju u grijehe i sablazni? 

S: Odgovaram: sv. Pričest čuva od grijeha umnožavajući u 
nama milost čineći nas budnima, odstranjujući od nas volju 
i želju za grijehom, ali ne čini nasilje niti oduzima slobodu. 
Uvijek smo slobodni odlučiti se za kijepost. Imat ćemo ono 
što sami izaberemo. 

Sv. Augustin kaže da onaj Bog, koji nas je stvorio bez 
nas, ne želi nas spasiti bez nas. 

Sv. Pričest će nam dati da bolje spoznamo zlo koje nam 
prijeti, otežat će pristup grijehu, ali ne će oduzeti slobodu! 

Ukratko, sv. Pričest nas ne čini nepogrješivima, nego 
nas drži daleko od grijeha. Kao što nas lijekovi ne čine 
besmrtnima, nego liječe od bolesti i predusreću ih. 

U: Hvala, oče, a sada vas molim da mi kažete kako nas sv. 

Pričest sjedinjuje s Kristom? 

DOBRA SV. PRIČEST SJEDINJUJE NAS S 
KRISTOM I ČINI NAS SLIČNIMA NJEMU 


S: Sv. Pričest nas sjedinjuje s Kristom ne samo kao dodir 
ili zagrljaj, nego kao preobraženje, preoblikovanje. Prema 
sv. Tomi, u ovom se Sakramentu zbivaju dva preobraženja: 
u jednom se kruh pretvara u Tijelo Isusa Krista, a u drugom 
mi se preobrazimo u našega Gospodina. 

Dakle, po čestoj i valjanoj sv. Pričesti mi se malo - pomalo 
pretvaramo u Isusa, tj. postajemo slični Njemu. Bog nas 
je stvorio na svoju sliku da Ga možemo ljubiti, jer samo 
među sličnima postoji ljubav. Budući daje grijeh pokvario 
tu sličnost, Isus je htio tome doskočiti pomoću ovoga sv. 
Sakramenta. 

Osobe mogu sličiti jedna drugoj na tri načina: izgledom, 
značajem i djelima. 1 upravo sv. Pričest nas sjedinjuje s 
Isusom i čini nas Njemu sličnima na sva tri načina: 

1. Izgledom - tj. čini našu dušu lijepom i sjajnom. Kao 
kad netko umoči neki predmet u rastopljeno zlato i izvuče 
ga svega pozlaćenog. Tako i duša uronjena u Krv Isusovu 
zablista Božjim sjajem i ljepotom kojom su zaodjeveni i 
sveci na Nebu. 

U: Oče, ostaje li ova sličnost samo unutarnja? 

S: Ova je ljepota redovito unutarnja, ali se često očituje 
također i prema vani. Odakle onaj nebeski izgled nekim 
svecima, kao sv. Franji Asiškom, sv. Vinku Paulskom, sv. 
Franji Saleškom, sv. župniku Arškom, sv. Josipu Kotolengu, 
sv. Ivanu Bosku i drugima? Njihovi suvremenici kažu daje 
njihov izgled ulijevao poštovanje i povjerenje koje se goji 

samo prema produhovljenim osobama. Odakle takve osobe 
crpe milinu, ljubaznost, prijatnost, vlastitu tolikim sestrama 
Milosrđa, tolikim redovnicama i misionarima ako ne iz 
svagdašnje sv. Pričesti koju ustrajno i pobožno primaju. 

2. Sv. Pričest čini nas sličnima Isusu i značajem. Kakav 
je bio Isusov značaj? Blagost, poniznost i milosrđe. To 
potvrđuje on sam u sv. Evanđelju: „Učite se od mene, jer 
sam blaga i ponizna srca!“ 

Značaj većinom nasljedujemo ili usvajamo od osoba s 
kojima zajedno živimo ili se s njima često družimo. A ima 
li odnosa tješnjeg od onoga koji nastaje između nas i Isusa 
po sv. Pričesti? Kao što kaplja vode, kaže sv. Toma, kad 
je ulijemo u čašu vina, stapa se s vinom i dobiva od njega 
boju i okus, tako naša duša sjedinjena s Isusom u sv. Pričesti 
zadobiva Isusove sklonosti, težnje i kijeposti te izgleda da 
se potpuno preobrazila u Njega. 

3. Sv. Pričešću postajemo također sličnima Isusu Kristu 
i djelima. Što je Isus činio na zemlji? ... Neprestana 
djela ljubavi, revnosti, odricanja i žrtve. Što čine duše 
koje se često i dostojno pričešćuju? Promatrajmo to u 
skloništima, bolnicama i misijama; promatrajmo to u istim 
našim kućama. Kolika li podložnost u nekih ženidbenih 
drugova! Kolike li strpljivosti kod tolikih majki! Kolike 
li poslušnosti, kolike li poniznosti, koliko duha žrtve kod 
tolikih kćeri? 

O, surovi svijet ih ne shvaća: on gazi ove skrivene ljubice 
i ruga im se. Međutim, dragi Isus pripremio im je veliku 
nagradu. 

U: Oče, čuo sam pripovijedati da Isus u sv. Pričesti želi 
djelovati preko nas. Što to znači? 

S: Znači da se Isus u sv. Pričesti želi služiti nama da izvede 
svoja djela. Nije li On rekao: „Ja sam čokot, a vi loze Ja 
glava, a vi udovi" A čokot daje grožđe po lozama; glava, 
da bi djelovala, treba imati udove. Dakle, Isus se želi služiti 
nama da bi izveo tolika djela svoga božanskog apostolata. 
To On čini preko tolikih svećenika, misionara, redovnika, 
pošto ih je nakon tolikih godina euharistijskog života u 
sjemeništima, novicijatima i crkvenim zavodima za to 
pridobio. To čini po tolikim članovima Katoličke akcije, po 
mnogim dobrim i svetim majkama i očevima, po mnogim 
uzornim djevojkama, katehisticama, revniteljicama koje se 
trajno pobožno pričešćuju. 

Vidiš kako je istina da nas česta i dobro primljena sv. 
Pričest sjedinjuje s Isusom Kristom i čini Njemu sličnima. 

U: Hvala, oče, potpuno sam razumio i čini mi se da sam 
također shvatio, da je Isus htio baš na taj način izigrati 
đavolsku prijevaru. 

S: Što misliš time reći? 

U: Mislim reći ovo: kao što je đavao u zemaljskom raju 
želeći prevariti Adama i Evu rekao: „Uzmite i jedite i postat 
ćete slični Bogu" - tako Isus, da stvari postavi na pravo 
mjesto i spasi ljudski rod, govori svima upućujući ih na 
presv. Euharistiju: „Uzmite, jedite, i bit ćete meni slični" 

S: Vrlo dobro! Vidi se da si bistar i sviđaš mi se 
zbog toga. Pođimo sada dalje vidjeti jednu drugu lijepu i 
dragu stvar; tj. srdačnu vezu između sv. Pričesti i presvete 
Djevice. 

DOBRA SVETA PRIČEST STAVLJA NAS U 
INTIMNI ODNOS S PRESVETOM DJEVICOM 

Sv. Bemardo, crkveni naučitelj i veliki Marijin štovatelj, 
kaže nam: Ne može biti prave pobožnosti prema Mariji ako 
nije popraćena i podržavana istinskom pobožnošću prema 
presv. Sakramentu. 

A zašto? Jer između Marije i presv. Euharistije postoji 
trostruki tijesni odnos. 

U: Molim vas, oče, protumačite mi jedan po jedan taj 
trostruki odnos? 

S: Vrlo rado. Prije svega: u presv. Euharistiji nalazi se 
Tijelo Kristovo. A između Tijela Isusova i Marijina postoji 
najuža veza. Vjera nas uvjerava da je naš Gospodin Isus 
Krist, koji je prisutan u presv. Euharistiji, onaj isti koga 
je sazdao Duh Sveti prečistom Krvlju BI. Djevice Marije. 
Crkva doista pjeva: Dan je nama smrtnicima. Djeva nam 
ga porodi! 

Katekizam na upit: Da li se u presv. Euharistiji nalazi isti 
Isus koji se nalazi na Nebu i koga je na zemlji rodila Djevica 
Marija? - odgovara: Da, tu je isti Isus. 

U: Dakle, oče, kao što je naše tijelo nastalo iz tijela naših 
roditelja, tako je i Isusovo Tijelo nastalo iz Marijinog tijela. 
Isus je Sin Božji jer je začet «sjemenom» Duha Svetoga, ali 
je On i Sin Čovječji jer je rođen od žene - Djevice Marije. 
Isusovo Božanstvo rađa se odvijeka od Boga Oca, a Isusovo 
Čovještvo rođeno je od Djevice. 

S: Upravo tako! Tijelo Isusovo, kaže sv. Augustin, je; tijelo 
Marijino. Prema tome, kada blagujemo presv. Euharistiju, 
mi se ujedno tijesno sjedinjujemo i s Marijom. 

U: Na to nisam nikada mislio! 

S: E pa dobro, misli ubuduće na to svaki put kad se 
pričešćuješ. 

Nadalje, u presv. Euharistiji pokazuje se tijesna povezanost 
presvete Djevice s Isusom po Njezinu euharistijskom 
životu, tj. po Njezinoj čežnji i gladi za Isusom. 

Od vjerodostojnih pisaca znamo da je Gospa živjela na 
zemlji još mnogo godina nakon Uzašašća svoga Sina na 
Nebo. Koja je bila Njezina glavna zadaća kroz to vrijeme? 
Nije teško pogoditi. 

U: Bila je učiteljica prvih kršćana. 

S: Tako je! A kako je život prvih kršćana bio bitno 
euharistijski, erant perseverantes in communicatione 
fractionis panis - ustrajali su u sudioništvu lomljenja 
kruha - tim više je bio i Marijin život život presv. 
Euharistije jer je Ona mnogo jače od prvih kršćana, pa i 
samih apostola, prodirala u nježni i božanski zalog ovog 
uzvišenog Sakramenta. 

U: Da li je istina, oče, da se Gospa svakog jutra 
pričešćivala? 

S: Da, jer joj je svaki dan sv. Pričest donosila onog istog 
Isusa kojeg je rodila u Betlehemu, milovala u Nazaretu i 
žrtvovala na Kalvariji. 

Pokušaj sebi zamisliti onu trajnu glad za euharistijskim 
Isusom što gaje morala osjećati Marija! Sličnu bi glad morali 
osjećati svi pravi kršćani, Marijini štovatelji. Konačno, 
mjestu presveta Djevica pokazuje svoje blisko jedinstvo s 
euharistijskim Isusom svojim poslanjem, jer privodi duše 
Isusu u tom sv. Sakramentu. 

Gospa je posrednica između Isusa i nas. Koje je drugo 
sredstvo uspješnije da nas sjedini s Bogom od presv. 
Euahristije? Blažena Djevica izvršava taj svoj božanski 
zadatak zovući i privodeći Isusu one koji su joj pobožni. To 
čini po sv. Pričesti, rasplamsavajući u svima želju i glad za 
Bogom. 

Kroz 19 stoljeća Crkve, koliko god je puta ova preljubazna 
Majka sišla na zemlju vidljivo izvršiti koji zadatak mira ili 
oproštenja, uvijek je izrazila želju, pa čak to i zapovjedila, da 
podignu koju novu crkvu. Na Njezin su se zahtjev umnažale 
crkve i svetišta. A to stoga jer crkve traže oltare, a oltari 
pričesne klupe i svetohraništa, tj. presvetu Euharistiju. 

U: Tako se dogodilo u posljednje vrijeme u Lurdu, zar ne, 
oče? 

S: Da, samo što se u Lurdu dogodilo još mnogo više! 

Nakon što se podiglo glasovito svetište koje je Gospa 
izričito tražila od Bemardice u nekoliko od 18 Njezinih 
ukazanja, čudesno se zbio novi i pravi pokret. 

U: Kakav pokret? 

S: Gospi se svidjelo sakriti samu sebe pa da zablista Njezin 
Božanski Sin u presv. Euharistiji. Evo što se dogodilo: 

Bilo je to u kolovozu 1888. prigodom nacionalnog 
hodočašća Alzaca i Lorene u Lurd. Presveta Djevica, 
protivno od onoga što se svaki puta događalo, kao da se 
oglušila na smjerne molbe bezbrojnih bolesnika koje je 
dovela do Njezinih nogu nada u ozdravljenje. Ni jedna 
milost, niti jedno čudo nije se dogodilo kroz one dane. K 
tome, kad je navečer 21. kolovoza krenula poznata procesija 

sa svijećama, nenadano se razbjesnila oluja i raspršila 
povorku te su se morali vratiti u crkvu. Tako su hodočasnici 
ostali bez tog dirljivog prizora. 

Na pogled svih onih ožalošćenih jadnika rodi se neko 
nebesko nadahnuće u srcu pobožnog svećenika vlč. Augusta 
Legardera, koji je preko 30 godina vodio ovo hodočašće. 
„Zašto da ne iskažemo Isusu zanosne pozdrave u presv. 
Sakramentu? U času kada budu nosili euharistijskog 
Isusa između bolesnika, zašto mu oni ne bi upravili one iste 
zazive i molbe koje su od Njega izmolile tolika čudesa u 
Palestini?* 1 

Kad je očitovao svoju misao prisutnim biskupima i 
svećenicima, odmah je bila prihvaćena i usvojena. Za par su 
minuta izabrali iz Evanđelja prikladne zazive. Sljedećih dana 
su ih otiskali i podijelili hodočasnicima. U četiri sata poslije 
podne iznosili su Isusa - Hostiju iz bazilike, a povorku je 
slijedio veliki broj vjernika s upaljenim svijećama. 

Nakon blagoslova u pećini, počeli su zazivi s naglaskom 
neopisiva oduševljenja i pouzdanja. Sa svih nosila, sa svih 
kolica, na kojima su ležali toliki bolesnici, dizali su se bolni 
usklici. Predvodio je Legarder, a svi su za njim ponavljali: 

Isuse, Sine Davidov, smiluj nam se! 

Isuse, daj da progledam! 

Isuse, daj da čujem! 

Isuse, daj da prohodam! 

Isuse, reci mi samo jednu riječ i ozdravit ću! 

Mnoštvo je jednodušno i pobudno ponavljalo te molitve i 
osmorica od onih bolesnika se digoše potpuno ozdravljeni. 

Zapjevali su beskrajni i slavodobitni „Veliča" uz suze 
radosnice. Od te godine ponavljale su se i ponavljaju 
se spomenuti zazivi u svim hodočašćima i svaki se put 
ponavljaju načudesnija ozdravljenja. 

U: Oh, oče, kako su to silne stvari! Od sada ću se i 
ja uvijek pričešćivati misleći i na to kako se u sv. Pričesti 
sjedinjujem i sa presv. Djevicom. Ona je pod srcem nosila 
utjelovljenog Sina Božjeg, a i ja Ga nosim u sebi nakon sv. 
Pričesti! 

S: Sjajno! Nastoj biti vjeran svojoj odluci; a sada 
pogledajmo najtjesniju vezu između presv. Euharistije i sv. 
Krunice. 


SV. PRIČEST NAS DOVODI U 
NAJTJESNIJU VEZU S OTAJSTVIMA KRUNICE 

U: Oče, na koji nas način dovodi sv. Pričest u svezu s 
otajstvima sv. Krunice? 

S: Promotrit ćemo jedno po jedno otajstvo i otuda ćemo 
izvući spasonosne pouke nama na poticaj i utjehu. 

Kad razmatramo u prvom radosnom otajstvu 
anđelovo navještenje Mariji, naša se misao zaustavlja na 
veličanstvenom pozdravu, na Božanskom poslanju o kojem 
je anđeo govorio Mariji i na Njezinoj dubokoj poniznosti: 
Ona sebe naziva Gospodnjom sluškinjom. Koje je otajstvo 
prikladnije da obnovimo svoju vjeru u stvarnu prisutnost 
našega Gospodina u presv. Euharistiji? Ako se Isus 
udostojao i stvarno sišao i ostao u Marijinu krilu, zašto se 
ne bi udostojao i zašto ne bi htio sići na naše oltare i ostati 

u našim svetohraništima? Prvo je navijestio i potvrdio 
anđeo, a drugo nas uči i potvrđuje nam Crkva, koja je 
vjerodostojna jer je Isus rekao apostolima: «Tko vas sluša. 
Mene sluša ...!» 

Nadalje, radosno otajstvo je najprikladnije da nam dokaže 
koliko nas sv. Pričest oplemenjuje, a koliko opet s druge 
strane moramo ostati smeteni zbog svoje nedostojnosti. 
Kad primamo sv. Pričest, svaki put primamo istoga Isusa 
koji je tada sišao u krilo Marijino. Stoga se možemo i mi 
nazivati blagoslovljenima, sretnima među svim stvorovima 
na svijetu. U isto se vrijeme moramo priznati slugama 
Gospodnjim i boriti se protiv sebeljublja koje toliko šteti 
napretku naše duše. 

Kad razmišljamo o drugom otajstvu Marijinom, o posjetu 
sv. Elizabeti, zapažamo odmah revnovanje koje je Mariju 
dovelo Njezinoj rođakinji u posjet. Vodio Ju je Isus kojeg 
je nosila pod svojim srcem. Zatim razmišljamo o miomirisu 
ljubavi kojom je kroz tri mjeseca obavljala poniznu službu 
sluškinje; i o nježnosti kojom obasipa novorođenog Ivana. 

Ovo otajstvo nas vrlo dobro podsjeća na svrhu koju je 
imao Isus pred očima, kad je odlučio postati našom hranom, 
i na Njegovu veliku brižljivost kojom odluči doći k nama 
da nas posjeti i napuni svojim milostima. Zašto ne bismo 
i mi nasljedovali velikodušnu ljubav Marijinu i Isusovu 
i brižljivo olakšali bijedu svojih bližnjih, pa da im damo 
osjetiti miris one slasti i ljubavi koju primamo u srce kad 
se pričešćujemo. 

Razmatrajući u trećem otajstvu Isusovo rođenje u 
Betlehemu, odmah nam dolaze na pamet tri stvari: odbijanje 

Betlehemaca, dolazak poniznih i siromašnih pastira i poklon 
Mudraca. 

Oh, koliko ih ima i među nama kod kojih Isus svakog 
jutra traži malo gostoprimstva, a mi Mu odgovaramo: non 
est locus - nema mjesta, tj. neprijatno nam je nemamo 
vremena ne da nam se, i okrećemo leđa - i otpravljamo 
Ga dalje! 

Naprotiv, siromasi i ponizni trče k Njemu pa Ga s poletom 
i ljubavlju primaju kao svog gosta! Ne samo da k Njemu 
hite siromasi i napušteni, nego i toliki zaista veliki, bogati i 
plemeniti po uzoru Mudraca. 

Kako je velika naša utjeha kad možemo ustanoviti da, 
usprkos pigmejcima koji se stide pasti na koljena pred 
euharistijskim Isusom usprkos nasljednicima Heroda 
i Pilata koji se plaše, usprkos onima koji Ga se odriču i 
progone Ga, ipak euharistijski Isus pobjeđuje i svakog dana 
Ga sve više štuju, a znak tog probuđenog štovanja su ove 
česte Pričesti. 

U četvrtom otajstvu, promatrajući prikazanje Djetešca 
Isusa u Hramu po rukama svetog starca Šimuna stojimo 
pred euharistijskim prizorom i kličemo: Oh, blažen je onaj 
Hram koji je po prvi put vidio ulazak Spasitelja svijeta! Još 
sretniji je starac svećenik, koji je imao osobitu čast da Ga 
primi u svoje naručje i privine na svoje grudi. 

E pa dobro, što imaju zavidjeti jeruzalemskom Hramu 
naše crkve, koje svakog dana gledaju kako Isus Otkupitelj 
silazi na njihove oltare te Ga danju i noću ugošćuju u svojim 
svetohraništima? Još više, što mi imao zavidjeti starcu 
Šimunu? On Ga je nosio na rukama, a mi u srcu On 

jednom, a mi koliko god puta želimo! On Gaje morao vratiti 
Mariji, a mi Ga za sebe zadržavamo. 

U: Oče, trebali bismo imati vjeru onog presretnog starca! 

S: Pa, ako nemamo takve vjere, zašto je ne tražimo 
u Gospodina da nam je da za život i za smrtni čas? 
Zamislimo slatke i mile smrti kojoj prethodi sv. Pričest kao 
Poputbina 

U: O, oče, nema veće milosti za nas u onom krajnjem 
času. 

S: No, kako će se moći tako pobožno pričestiti oni koji 
su s Isusom postupali kao s nekim strancem i primali Ga 
samo kad su morali na silu i samo jednom na godinu? O, 
ne! Samo će često primanje sv. Pričesti za života potaknuti 
Isusa da dođe kao prijatelj i tješitelj na smrtnoj postelji. 

Promatrajući u petom otajstvu kako su Isusa našli u 
Hramu, osjetit ćemo tjeskobu Josipovu i Marijinu kad 
im je Isus nestao, a isto tako i njihovu radost kad su Ga 
našli. Gdje su Ga našli? U Hramu gdje govori i raspravlja o 
Božjim stvarima. Time nas uče da Ga tražimo ovdje gdje se 
On uvijek i stvarno nalazi, tj. u crkvama, na našim oltarima 
kamo On svakog dana silazi na glas svećenika, svojih 
službenika; u svetohraništima gdje On neprestano boravi, 
uvijek spreman da na naš znak siđe u naša srca; gdje je na 
raspolaganju svećenicima da Ga mogu nositi bolesnicima i 
umirućima. 

U: Ovo nas peto otajstvo također sjeća na Isusov povratak 
u Nazaret, kao i Njegovu savršenu poslušnost prema Mariji 
i Josipu, zar ne, oče? 


93 



S: Točno! I ovu Njegovu poslušnost moramo iznad svega 
promatrati u presv. Euharistiji. Poslušan svećenicima, 
poslušan svim svojim pobožnim vjernicima koji Ga žele 
primiti kao Hranu; poslušan čak i svojim neprijateljima 
svetogrdnicima koji Ga izdaju, i tatovima koji Ga 
obeščašćuju. Naprotiv mi, umjesto da Ga nasljedujemo 
u Njegovoj savršenoj poslušnosti, uporno se opiremo 
Njegovim slatkim pozivima. Njegovim tužaljkama, željama 
sv. Crkve, poticajima Sv. Oca pape i navikavamo se živjeti 
mjesecima i mjesecima bez te Hrane koja nas jedino može 
obasjati. 

U: Oče, što se mene tiče, ubuduće ne će biti tako. 

S: Ako radosna otajstva, kako smo vidjeli, daju tako 
dragocjeno gradivo za razmatranje u vezi 
s presv. Euharistijom, koliko će više pružiti žalosna otajstva, 
jer je presv. Euharistija upravo obnova muke i smrti našega 
Gospodina! 

Doista, kad razmatramo Isusovu molitvu u vrtu i Njegov 
krvavi znoj, odmah mislimo na napor koji je Isus morao 
uložiti da bi svladao beskrajnu odvratnost prema najgorčem 
kaležu cijele svoje muke. 

Nadalje to nas sili da promotrimo duboku bol i osamljenost, 
koju je osjećao kad su Ga svi napustili, pa čak i Njegovi 
apostoli. 

No, što čini euharistijski Isus u našim crkvama? On 
moli, prikazuje se i žrtvuje. Zar ne osjeća odvratnost prema 
zlostavljanju kojim Ga neprestano obasiplju? Gdje su 
Njegovi prijatelji? Ogledava se okolo - ne vidi nijednoga. 

Ulice, trgovi, puni su naroda - samo su crkve prazne. Isus je 
gotovo uvijek sam. Čak i Njegovi najdraži spavaju, kao što 
su spavali i apostoli ne mareći za Njega. 

Kad promatramo u drugom otajstvu bičevanje Isusa, koga 
su privezali na stup, krv nam se ledi zbog onih strašnih i 
okrutnih udaraca. A ipak se Isus ne umara! 

Tko bi mogao samo i zamisliti oskvrnuća, svetogrđa, 
zlodjela koja On mora podnositi u presv. Euharistiji? 
Ipak, On ne napušta ovaj stup mučeništva, niti se ikada 
umara, jer je vječna Njegova ljubav prema nama i prema 
svim jadnim grješnicima. 

U: O, kako je Isus dobar! 

S: Dobro! Kleknimo da skupimo one kaplje Božanske 
Krvi. Neka one operu naše grijehe i napune nas Isusovom 
ljubavi. 

Promatrajući u trećem otajstvu trnovito krunjenje, 
primjećujemo vladanje onih kršćana koji se upravo služe 
presv. Euharistijom da bi vrijeđali Isusa. Ne daju Mu Judin 
poljubac samo oni koji Ga nedostojno primaju, nego i oni 
koji oskvmjuju blagdane igrama i ljubakanjem. Na Veliki 
petak opijaju se vinom i prežderavaju se bakalarom koji je, 
navodno, «posno jelo». Gospodin se tuži na njih govoreći: 
„Prisiljen sam mrziti vaše svečanosti. U lice ću vam 
baciti blato tih blagdana Jer se sa Mnom služite da biste 
mogli griješiti" 

U: O, koliki bi u naša vremena morali osjetiti potrebu da 
zadovolje za takvo zlo. 

S: Kad u četvrtom otajstvu razmatramo Isusov put na 
Kalvariju, moramo misliti na to da i danas On, euharistijski 

Isus, prolazi između nas kad Ga se nosi u povorci ili 
bolesnicima. A koga Isus često susreće na tim putovanjima? 

Plašljivce koji Mu se nastoje ukloniti iz straha da Ga 
ne bi morali pozdraviti. Susreće nezahvalnike koji se stide 
prignuti čelo pred Njim i razotkriti svoju oholu glavu. 
Katkada sretnemo nevaljalce koji Ga ismijavaju i psuju. 

U: Oče, često nalazi četu jakih koji Ga dostojno prate. 

S: Da, ali kako ih je malo! 

Razmatrajući u petom otajstvu razapinjanje i smrt Isusovu, 
naša misao leti k sv. Misi. Znamo da je sv. Misa obnova 
Žrtve na križu i upravo pri tom, čini se, mnogi kršćani 
nastoje oponašati Židove oko Isusova križa. 

U: Oče, kako su se ponašali Židovi oko Isusa na 
Kalvariji? 

S: To nam izričito kaže sv. Evanđelje: neki su stajali 
spectantes, tj. kao ravnodušni promatrači, kao na nekoj 
predstavi koja ih se niti malo ne tiče. Nisu osjećali nikakve 
sućuti prema Isusu koji umire. Ovi predstavljaju kršćane 
koji idu na sv. Misu iz čistog običaja, ne vodi ih osjećaj 
vjere, a što je sv. Misa kraća, to su zadovoljniji. 

Drugi, praetereuntes blasphemabant, šepirili su se pred 
Kristom i psovali Ga. Ovi predstavljaju one katolike koji se 
slabo vladaju na sv. Misi i sablažnjavaju bilo činom, bilo 
odijevanjem. 

Malo ih je bilo koji su bili sabrani, ganuti i koji su 
plakali pod križem. Bila je to Marija, Isusova Majka i 
druge pobožne osobe koje su Ga žalile u Njegovim bolima 
i shvaćale Njegove posljednje pouke. Ovi predstavljaju 
kršćane koji pristupaju oltaru Božjem što češće mogu i 

prate svećenika i svete obrede. U času sv. Pričesti pristupaju 
k sv. Stolu da prime onog Isusa koji im se sav daje i slatkim 
predanjem ponavlja: „Consumatum est“: sve je svršeno, 
zadovoljan sam, potpuno sam sretan. 

U: Ponovno vam hvala, oče, za sve ove lijepe misli. A 
sada bi preostala još slavna otajstva. 

S: Mišlju na slavna otajstva možemo se baviti nakon sv. 
Pričesti. Doista, nakon dobre sv. Pričesti: 

1. Mi se osjećamo svaki put kao uskrsli na nov život, 
život radosti, oduševljenja i veselja. 

2. Sigurni, potpuno sigurni, da je Isus također i nama 
pripremio mjesto na Nebu koje nam je obećao: „Vado 
parare vobis locum“ («Pripremio sam vam mjesto.») 

3. Osjećamo da je k nama sišao s Isusom i Duh Sveti sa 
svojim dragocjenim darovima. 

4. Nadalje, osjećamo da smo sjedinjeni ne samo s Isusom, 
nego i s Njegovom slatkom Majkom Marijom. 

5. Uživamo u punoj nadi da ćemo jednog dana i mi biti 
okrunjeni nebeskom slavom i postati dionicima slave 
svih svetaca i anđela na Nebu. 

Da te bolje uvjerim u tome kako su Bogu drage euharistijske 
pobožnosti i pobožnost prema Gospi, pripovjedit ću ti 
sljedeći događaj: 

Sv. Ivan Bosko pripovijeda da mu se učinilo u jednom 
od svojih čudnih snova, koje možemo nazvati Božanskim 
viđenjima, kako se našao najednom sa svim svojim 
pitomcima na otvorenom moru gdje gaje iznenadila strašna 
oluja. 

Njegovi dječaci, koje je obuzeo veliki strah, trčali su amo 
- tamo pozivajući prestrašenim kricima upomoć. Kad evo, 
najednom se pokazaše, među onim golim valovima koji su 
se propinjali, dva vrlo visoka mramorna stupa: na jednom 
od njih je stajala Marija Pomoćnica, a na drugom Isus u 
presv. Sakramentu. 

Don Bosko, pun pouzdanja, povika svojim mladićima: 
Plivajte k stupovima. - Svi su poslušati i spremno pohitaše, 
neki k ovom, a drugi k onom stupu, i svi se spasiše. 

Trčimo također i mi k stupovima spasa: Isusu u presvetom 
Sakramentu i Presvetoj Djevici. Sigurno ćemo i mi izbjeći 
tisućama životnih protivština i đavolskim napadajima. 

U: A sada, što ostaje još da mi protumačite? 

S: Ostaje još samo jedno, tj. kako je sv. Pričest velika 
pomoć dušama u Čistilištu i kako im možemo učiniti veliku 
milost. 

U: Odlično, oče, uvjeren sam da će to biti vrlo 
zanimljivo. 

SVETA PRIČEST JE NAJVEĆA POMOĆ 
DUŠAMA U ČISTILIŠTU 

S: Tko ne zna i ne osjeća kako je uvelike potrebno, a 
i sveta nam je dužnost da pomognemo svetim dušama u 
Čistilištu? 

Kad bi ti ovog časa nenadano začuo zvoniti na uzbunu i da 
viču: Vatra! - a vatra se snažno širi u kući rođaka ili prijatelja 
gdje se nalaze bolesna djeca i starci, što bi učinio? 

U: Trčao bih priskočiti upomoć, spašavati! 

S: Dobro, sinko; u onoj «kući», koju zovemo Čistilište 
uvijek gori oganj, jer se u njoj neprekidno čisti zlato koje 
mora blistati na Nebu. 

Sve muke svijeta nisu ništa prema onim u Čistilištu! 
Ljudska pamet ne može zamisliti, ni pero ne može opisati 
te strahotne muke! Radi se o Božanskoj pravdi! Osjetnim 
mukama moramo dodati muke gubitka! Svemu tome 
moramo pridodati da duše ništa ne mogu za sebe učiniti i 
da očekuju pomoć samo od nas. Ne mogu se obratiti Nebu 
jer je za njih završilo vrijeme milosrđa; ni supatnicima u 
Čistilištu, jer su svi u istim uvjetima. Znaju da im samo mi 
možemo pomoći. Stoga se i preporučuju nama jer im samo 
mi možemo olakšati i osloboditi ih. Tko će biti tako okrutan 
pa će se oglušiti i ostati ravnodušan? 

U: Što mi možemo za njih učiniti? 

S: Katekizam nam pokazuje način na koji možemo pomoći 
dušama u Čistilištu. Na pitanje: Kako možemo pomoći 
dušama u Čistilištu, on odgovara: Mi možemo pomoći 
dušama u Čistilištu molitvama, postovima, milostinjom, 
oprostima i osobito žrtvom sv. Mise. I ja nadodajem: I 
pobožnim primanjem sv. Pričesti. 

U: Uistinu, oče, a zašto? 

S: Jer je sv. Pričest sastavni dio sv. Mise. Sv. Pričešću 
sudjelujemo upotrošnji (konzumaciji) sv. Žrtve. Pričešćujući 
se mi postajemo gotovo susvećenici (concelebrantes) 
sv. Mise. Stoga, bez sumnje, možemo raspolagati našim 
dijelom tako da ga primjenjujemo kome želimo. Sv. Pričest, 
prema tome, dolazi kao upotpunjenje vrijednosti sv. Mise 
koju smo slušali za pokoj duša. Očito je da onaj koji se 
pričesti raspolaže većom vrijednošću zasluga od onoga koji 
samo sluša sv. Misu. 

Sv. Terezija nas uvjerava kako nakon sv. Pričesti Isus u 
nama stoluje kao na nekom prijestolju milosti i pita nas: 
„Koje milosti želiš da ti udijelim?" 

Ako mi na takvo pitanje odgovorimo: „Neka Tvoja vječna 
svjetlost svijetli nad onim dušama jer si Ti dobar, o Isuse", 
On ne će moći a da nas ne usliša. On to hoće i može učiniti. 
Hoće jer su Mu one duše vrlo mile, a može jer je i samo 
jedna kapljica Njegove presvete Krvi dostatna da sve duše 
oslobodi od Čistilišta. 

U: Ako je tako, tj. da nema boljeg sredstva od sv. Pričesti 
da pomognemo našim pokojnicima, morali bismo se mnogo 
češće pričešćivati. Zar ne? 

S: Svatko vidi da je česta sv. Pričest znak veće ljubavi 
prema Isusu. Prema tome postoji veća vjerojatnost da će 
nas Isus i spremnije uslišati. K tome moramo dodati riznicu 
oprosta koje sv. Crkva vrlo obilato dijeli onima koji se često 
pričešćuju. 

U: Što to znači? 

S: To znači da je onima koji se pričešćuju svakog dana 
ili barem pet puta na tjedan sv. Crkva podijelila milost da 
mogu postići sve potpune i djelomične oproste 2 Samo se 

2 Propis Kanona u tom pogledu glasi ovako: 

Nitko ne može sv. oproste namijeniti drugima koji su još u životu. Svi 
se oprosti, što ih daje Sv. Otac papa, mogu namijeniti dušama u Čistili- 
štu, izuzev one oproste za koje je drugačije rečeno. (Kan 930.) 

Vjernici koji običavaju, ako nisu inače zakonito spriječeni, dva puta 
mjesečno se ispovjediti, pričestiti se u stanju milosti i s dobrom i pobož¬ 
nom nakanom svaki dan, makar se jednom ili dva puta tjedno uzdržali 
od sv. Pričesti, mogu dobiti sve oproste, pa i one za koje je inače propi¬ 
sana u određenom roku sv. Ispovijed; izuzeti su samo oprosti redovitog 
ili izvanrednog jubileja ili oprosti dani na način jubileja. (Kan 931, § 

3). 

traži da se ispovjede barem svakih petnaest dana. 

Zamisli s kakvim obiljem zasluga raspolažu oni koji žele 
pomoći i osloboditi duše iz Čistilišta pomoću česte sv. 
Pričesti! 

Toliko se hvali junački čin kojim netko prepušta svaku 
svoju zaslugu dušama u Čistilištu, ali taj zavjet ne vrijedi 
koliko česta sv. Pričest. Prema njoj nisu sve molitve, postovi, 
milostinje i sva druga djela velike stvari. 

U: Oče, onda onaj koji se često pričešćuje ne mora vršiti 
druga dobra djela za pokoj duša? 

S: To ne kažem. Gdje bi tada bila naša ljubav i pravednost! 
Možda zbog nas neka duša tamo trpi i mi smo prema tome 
uzrok onih suza i jecaja! Učinimo sve, upotrijebimo 
svako sredstvo. Ali prije svega često se i dobro pričešćujmo. 
Primimo svakog dana u svoja srca Onoga koji drži ključeve 
tamnice koja se zove Čistilište. 

U: Sve će ove sv. Pričesti biti također i nama korisne, zar 
ne, oče? 

S: Izvan svake sumnje! Duh Sveti veli: Blago onima koji 
peru svoje haljine u krvi Janjeta - Beati qui lavant stolas 
suas in sanguine agni! (Otk 7, 14 i 22, 14) - Ako i budemo 
morali poći u Čistilište nakon svoje smrti, Gospodin će naći 
načina da nam ljubav bude uzvraćena. Tada nas ne će pratiti 
na Božji Sud uzaludne suze i bespomoćni plač, niti isprazni 
miris cvijeća ili svjetlo svijeća, već obilna Božanska Krv 
koja jedina može ugasiti oganj i udijeliti potrebnu bjelinu 
da bismo mogli ući u posjed vječne radosti. 

Kad su subraća blaženog O. Avilu upitala na samrti što bi 
najviše želio da mu se dade nakon smrti, on odgovori: Sv. 

Mise! Sv. Mise! Ništa drugo, nego sv. Mise! - A u sv. 
Misama je i sv. Pričest. 

Naš se Gospodin Isus Krist ukazao jednog dana sv. 
Margareti Alacoque, te joj rekao: «Margareto, izjavljujem 
ti da će tvoj ispovjednik vrlo malo biti u Čistilištu, zbog 
toga što ti je dopustio da se često pričešćuješ.» 

U: Oče, ne znam kako da vam zahvalim na tako važnim 
poukama. Nastojat ću se njima okoristiti i molit ću se za 
vas. 

S. Da, molimo se da sva srca kršćana obuzme želja za 
čestom i dobrom sv. Pričesti te da udovolje velikoj Isusovoj 
želji da sva Njegova djeca budu samo jedno srce i jedna 
duša u presv. Euharistiji. 

POSLJEDNJA KARTA SV. POPUTBINE - 
BOLESNIČKO POMAZANJE 

S: Poslovica kaže da u krajnjim slučajevima treba zaigrati 
posljednju kartu. No, koji je slučaj krajnjiji od kraja života, 
opasnost veća od blize smrti? Ovdje, upravo ovdje moramo 
igrati na posljednju kartu koja ne samo da može donijeti, 
nego uistinu donosi konačnu pobjedu. 

Crkva, naša dobra Majka, mislila je na to i preporuča svim 
kršćanima da igraju na tu kartu. Ona u svom katekizmu na 
pitanje: Kad moramo primati sv. Pričest? - odgovara: Sv. 
Pričest moramo primiti najmanje svake godine o Uskrsu i u 
smrtnoj opasnosti kao Poputbinu. 

Evo spasonosne karte, čudesne karte! Što je doista sv. 
Pričest u smrtnoj opasnosti? Spas duše. 

Isus Krist je rekao: Tko bude jeo moje Tijelo, živjet će. 
- On je vječna istina, ne će nas i ne može prevariti. Ovu 
svoju tvrdnju dao je pod zakletvom: Zaista, zaista vam 
kažem. Nitko se za malenkost ne zaklinje. Ako se Isus 
zakleo, učinio je to upravo da nam dade razumjeti kako je 
to od velike važnosti. 

Jao onome koji zanemaruje ovu vrlo važnu stvar i ide 
u susret smrti bez ove važne pomoći! Taj se igra svojim 
vječnim spasom! 

U: O, oče, vi imate potpuno pravo; ovi izrazi tako živi 
i živopisno obojeni dokaz su istine i goleme svećeničke 
revnosti. Ipak mi dopustite jednu primjedbu: 

Umirući vrlo često ne znaju da su pri svršetku, umišljaju 
sebi da su prilično dobri, uvijek se nadaju da će ozdraviti. Zato 
najčešće ne misle zvati svećenika i tražiti sv. sakramente. 

S: Na žalost, tako je! Tada je dužnost rođaka i onih 
koji dvore bolesnika, a također i liječnika, da ih potaknu i 
obzirno spreme. 

U: Rođaci prečesto ne misle, ne usuđuju se, nisu 
odvažni. 

S: Eto, u tome je veliko zlo! Bolesnici ne znaju rođaci 
se ne usuđuju i puštaju duše propasti. O, kolike li 
okrutnosti kolikog Ii izdajstva! 

Kažu i utvaraju si da ih ljube, a puštaju svoje drage 
propasti! 

Hoće li Bog moći oprostiti takvu nemarnost? 

Kada bi u kući imao nekog teškog bolesnika kojeg su 
liječnici napustili, a koji ti je vrlo drag, i čije bi ti zdravlje 
bilo vrlo na srcu; pa kad bi čuo, da kroz tvoje mjesto slučajno 


103 



prolazi neki izvrstan liječnik, vrlo slavan i koji ozdravlja 
svaku bolest, zar ne bi odmah pošao zamoliti ga da dođe 
tvom bolesniku i izliječi ga? 

U: Bez sumnje, i uz bilo koju cijenu. 

S: Dobro. Za sve teške bolesnike, za sve umiruće, takav 
liječnik - Isus postoji i spreman je; dovoljno Ga je samo 
pozvati, bez ikakvih troškova. Imate li teškog bolesnika, 
obavijestite o tome svećenika, zamolite ga da dođe i on 
će, sretan što može pristupiti umirućem, tješiti bolesnika, 
sažaliti se nad njim, oprostiti mu grijehe u ime Isusovo, a 
zatim će mu dati sv. Poputbinu, zalog Neba. 

Teško je obolio neki gospodin, kojeg sam poznavao. 
Poslovan čovjek šezdesetih godina kako je slabo živio po 
vjeri za života, tako se nije skrbio ni za svoj posljednji čas. 

Rođaci, također slabi vjernici, dok su se skrbili za njegovo 
zdravlje zbog bolesti koja je brzo napredovala, nisu uopće 
mislili pozvati svećenika. Uostalom, oni to ne bi niti učinili 
zbog tobožnjeg straha da ne uznemire bolesnika i zbog 
nekog ljudskog obzira. 

Mala unuka, koju su časne sestre i svećenik poučavali i 
koja je prije nekoliko mjeseci primila prvu sv. Pričest, kad je 
čula od roditelja i ukućana daje djed pri kraju života, sjetila 
se stvari koje je učila u katekizmu, tj. o dužnosti svih da 
prime sv.Pričest kao sv. Poputbinu. Zato je sljedećeg dana 
pošla na sv. Misu, govorila sa svećenikom, a kad se vratila, 
pošla je pozdraviti djeda. Privukla je sjedalicu k postelji, 
kleknula na nju, približila se bolesnikovu uhu i rekla mu: 

- Znaš, djede, da te vrlo ljubim I zato sam mislila na 
tebe. Išla sam na sv. Misu. Molila sam za tvoje zdravlje, 
zatim sam također molila i svećenika da te posjeti i donese 
ti sv. Poputbinu. 

- Što kažeš što kažeš? 

- Da, molila sam svećenika da ti donese sv. Pričest. 

Ma ne! Ne treba! Idi svećeniku i reci mu neka 
pričeka sada nisam raspoložen primiti ga. 

Doći će ovamo uskoro. Čuj, djede, on će ti reći tolike 
stvari, dat će ti Isusa i dobri će te Isus utješiti. 

- Ne ...ne, ponavljam: nisam spreman! 

- Svećenik će te spremiti... Bit ćeš zadovoljan, moj djedo 

I ja ću te sto puta poljubiti. 

U taj čas netko pokuca na vrata. Ukućani uvedu svećenika 
koji se približi bolesniku, ohrabri ga, smiruje ga. Zatim, kad 
su ga ostavili samoga, ispovjedi bolesnika i pusti ukućane 
ponovo ući. Tada mu podijeli sv. Poputbinu i sv. Ulje uz 
najveće veselje svih, ali osobito bolesnika koji je plakao od 
radosti i nije mogao prestati zahvaljivati unučici na lijepom 
iznenađenju i divnoj lukavosti koju je upotrijebila da ga 
spasi. 

U: Draga djevojčica pravi anđeo spasitelj! Ovdje je 
stvar samo vjerskog nehaja i ljudskog obzira, ali što će biti, 
kad se sam bolesnik opire i ne će čuti o svećenicima ni o 
presv. Sakramentu? 

S: Tada se također ne smijemo zastrašiti i izgubiti hrabrost. 
U sličnim se slučajevima radi najčešće o oholosti, ali na 
kraju prevlada strah. 

U: Od čega strah? 

S: Strah od zle smrti, strah od vječnog prokletstva. 

U: Ništa ne razumijem! 

S: Slušaj dragi! Takvi, kad umiru, u onom času osjećaju 
kako im grižnja savjesti razdire srce. Osjećaju svu težinu 
prošlog života i svojih grijeha. Drhte pred strašnim korakom 
koji moraju učiniti i još više zbog neumoljivog suda na 
kome ih Bog čeka. Gledaju kako padaju zavjese, svršava 
vrijeme tajni i pojavljuju se počinjeni i ponovljeni grijesi 
u svojoj rugobi. Stoga postaju plijen velikog straha koji im 
prijeti, te viču da ne žele znati o svećeniku o Ispovijedi i 
o sv. sakramentima. 

Čuj ovu malu zgodu: 

Za svojih čestih i dugih putovanja imao sam propovijedati 
Euharistijsku sedmicu u nekom selu Casalesea. 

U župnikovoj kući je služila neka žena poodmakle dobi 
i malena stasa, a vrlo plašljiva. Svaki put kad je silazila u 
podrum natočiti vina, počela je glasno pjevati. 

Jednog dana rekoh prepozitu: 

- Prečasni, vi imate u službi neku vrlo veselu osobu! 

On mi odgovori: 

- To ne pjeva veselje, nego strah! 

- Strah, a od čega? 

- Strah da se ne nađe sama dolje, gotovo u tami, s dahom 
lopova, đavola i što ja znam čega. 

Sve je završilo smijehom i ja sam to zapamtio. E pa dobro, 
oni koji kažu da ne žele svećenika ni presv. sakramente, to 
su upravo oni koji osjećaju potrebu za njima. Žele ih, ali 
ne bi željeli tamo prijeći, kako se kaže. Ne bi željeli, da 

se pokažu, kako se boje smrti i onoga što je s onu stranu 
Ne bi željeli da se prvi maknu, nego čekaju da ih netko 
gume i probije led, očisti tlo, pripremi put i strpa ih u kola. 

U: Razumio sam! Da li je zaista tako? 

S: Evo ti dokaza daje tako. 

U životopisu sv. Ivana Boska, među mnogim slučajevima 
s umirućima koje je on obratio i spasio, čitamo također i 
ovaj: 

Kad je doznao da leži neki umirući vrlo zlog života i da 
je zabranio ukućanima da zovu svećenika, potaknut svojom 
velikom revnošću pođe odmah u onu kuću i kad je zapitao 
za bolesnika, dodao je da mora razgovarati s njim. 

- Ali velečasni, bolesnik ne želi znati za svećenika ni za 
svete sakramente. Zabranio nam je da vas pustimo ući. 

- Recite mu da sam njegov prijatelj, da ga želim pozdraviti 
i ništa više. 

Gospođa to učini i zatim ga uvede. 

Don Bosko uđe smiješeći se. Dok se približavao postelji, 
bolesnik se digne na svoje jastuke i izvukavši ispod njih 
revolver, uperi ga u sveca govoreći mu: 

- Dođi, ali samo uz uvjet da mi ne govoriš o vjeri ni o 
sakramentima. 

Don Bosko se nije ništa prestrašio, približi se, pruži mu 
ruku, pomogne mu da se uspravi na jastucima i poče ljubazno 
ispitivati o toku bolesti, o mogućnostima ozdravljenja i 
zatim o drugim sadašnjim i prošlim stvarima sa svrhom 
da upozna malo život jadnog bolesnika koji je na mahove 
odgovarao kratkim riječima i s mnogo oklijevanja, ali se 
malo - pomalo povjeri, sve više kao nježnom prijatelju. 

U jednom času svetac se digne i htjede se oprostiti 
obećavajući da će se vratiti ako mu on dopusti. 

Bolesnik mu stisne ruku, privuče ga sebi i promrmlja: 

- Kad bih se ispovjedio? 

Vrlo dobro, - odgovori Don Bosko, - mislio sam da to 
ne trebate! 

- Oh, da! Osjećam potrebu za Ispovijedi! Samo ne znam 
kako da je objavim. Bojim se da nisam sposoban. Povijest 
moga života je duga, vrlo zamršena. 

- Ništa se ne bojte, dragi gospodine. Vaša sv. Ispovijed je 
vrlo laka stvar. Ja ću sve govoriti, a vi ćete samo odgovarati: 
«da» ili «ne» na moja pitanja. 

- Kad je tako, sjednite i učinimo to odmah. 

Don Bosko, vrlo vješt i izvrstan učitelj u sličnim stvarima, 
poče vješto ispitivati, a bolesnik odgovarati. 

Nakon četvrt sata, kad je svetac izlazio iz sobe, reče 
gospođi: 

- Budite dobri i pripremite sve za sv. Poputbinu i sveto 
Ulje, brzo ću se vratiti. 

- Kako, zar se već ispovjedio? 

- Da, ali vrlo brzo jer je stvar hitna! 

Ode, vrati se, podijeli sv. Poputbinu i Bolesničko 
pomazanje uz veliko čuđenje ukućana. Malo zatim bolesnik 
umre ostavivši kod svih dojam zaista kršćanske smrti. 

Vidiš, dragi, da svećenika najčešće dobro prime kao anđela 
tješitelja i da je sv. Poputbina sidro spasa i za najočajnije 
slučajeve. 

U: Oče, čuo sam govoriti da neprijatelji vjere koji 
puta bdiju uz postelju umirućih da bi spriječili dodir sa 
svećenikom. 

S: I to se dogodilo i na žalost se može dogoditi! Tada je još 
više potrebno da budemo odvažni i također lukavo radimo, 
samo da pobijedimo i spasimo dušu. 

Neki bivši pitomac Don Boska, nekoć slavni katolik, 
kasnije je pao u protestantske mreže i upisao se u valdensku 
sektu. 

Kad je teško obolio i već bio pri kraju života, protestanti 
su se zbili oko njegove postelje da mu spriječe obratiti se. 

Don Bosko je to doznao, te pohrlio spasiti jadnika. Kad 
je stigao do bolesnikove kuće, eto mu ususret valdenskog 
pastora koji ga grubo zapita: Koga tražite, velečasni 
gospodine? 

Želim razgovarati s bolesnikom Petrom Ellerom 
mojim bivšim pitomcem i velikim prijateljem. 

- Ne može nikoga primiti, liječnik je strogo zabranio. 

- Manje govorite! Pustite me proći jer nemam vremena 
gubiti ga s vama. 

I kad je vidio mladićevu majku, pristupi joj daje pozdravi 
i zapita za novosti o bolesniku. 

Valdenski pastor je, crven od bijesa, škripao i prijetio, ali 
Don Bosko gurnuvši vrata sobe uđe i reče: 

- O dragi Petre, kako si? Sjećaš li se mene? Poznaješ li 
me? 

- Da, da, poznajem vas. Don Bosko dragi moj oče! 

Međutim pastor, ne mogavši svladati bijes koji gaje svega 

spopao, pristupi i umiješa se govoreći: 

- Gospodine opate, izvolite otići. Bolesnik vas ne treba i 
nemate što s njim ni činiti ni govoriti. 

Dapače, odgovori Don Bosko, imam mnogo toga 
učiniti i mnogo razgovarati s tim svojim sinom. A tko ste vi 
da mi dolazite s takvim zahtjevom? 

- Ja sam valdenski pastor i ponavljam da nemate što s 
njime raditi, jer je on već upisan u našu sektu. 

- Prije nego se upisao u vašu sektu ja sam ga stavio u popis 
svojih sinova i želim mu pomoći da spasi svoju dušu. Kad se 
radi o tome da spasim jednu dušu, ne bojim se posljedica! 

Pastor vrlo uznemireno povika: 

- Vi se morate smjesta otuda udaljiti Znajte da ja imam 
vlast! 

Don Bosko mimo, ali čvrsto i odlučno odgovori: 

- Poštujem sve, ali se nikoga ne bojim i to manje u ovom 
slučaju, jer se bolesnik kaje što se upisao u vašu sektu i želi 
umrijeti u katoličkoj vjeri. Zar nije istina, Petre, da želite 
biti katolik? 

- Da, Don Bosko, želim ustrajati u katoličkoj vjeri. Katolik 
sam i kao katolik želim umrijeti. 

Pastor, kad je čuo ovaj slobodni odgovor, osjeti se 
pobijeđenim i uputivši se prema izlazu, mrmljaše: 

«U ovom se času ne može raspravljati, vratit ću se u 
zgodnije vrijeme!« 

Kad je pastor otišao. Don Bosko se približi postelji 
svog mladića koji je ganut i ustrašen plakao. Utješivši ga, 
ispovjedi ga, a zatim mu donese sv. Poputbinu te ga pripremi 
za mirnu i vedru smrt 

U: Blažen da je Don Bosko koji je znao spasiti tu dušu! 
Ipak se bojim da svi ne uspiju uvijek u tome. 


110 



S: Na žalost, uvijek se ne uspije, jer đavao katkada hoće 
svoj dio i podvostručuje svoje napore, kako se vidi u 
sljedećem slučaju: 

1882. umirao je veliki Garibaldi. Ovaj čovjek dokazane 
hrabrosti i odvažnosti bio je i slab jer se dao u službu 
masonerije koja gaje tako uplela u svoje mreže da mu nije 
dopustila ni na času smrti osloboditi se. 

Sestre nekog zavoda u Genovi bile su sakupljene u 
kapelici obavljajući svoje pobožnosti, kad najednom 
začuju iz susjedne sobe glasove, dapače urlikanje, koje se 
ponavljalo: 

- Jao! da ga ne izgubimo?! 

Sestre su prekinule molitvu i potrčale vidjeti, ali sve je 
bilo tiho i u redu. Prođe nekoliko minuta i ponove se isti 
glasovi, žešći i uzbuđeniji, koji su opet ponavljali: 

- Jao! da ga ne izgubimo?! 

Ponovo prekinuše molitvu i pođu bolje izvidjeti. Ali, kao 
i prije, sve je u redu i tiho. Ponovo prođe nekoliko minuta. 
Galama je još veća, glasovi još bjesniji. Izgledao je kao 
Pakao! Nenadano se oni glasovi užasa mijenjaju u uzvike 
najveće radosti: 

-Živio živio Naš je! 

Sestre su prekinule molitvu i otišle za svojim poslovima, 
a da nisu znale što misliti o toj stvari. Međutim su toga 
dana izašle novine koje su obavijestile o smrti one osobe. 
Čas smrti odgovarao je upravo momentu one paklene vike 
i bila su donesena imena osoba koje su ga okruživale u 
posljednjem času ... Sve cvijet masonerije! 

Kasnije se saznalo od ukućana da je umirući uporno tražio 
svećenika i sv. sakramente i daje svećenik došao, ali su mu 
oni koji su ga okruživali zapriječili silom ulaz i tako prisilili 
umirućeg na očajničku smrt. 

U: Da nije bilo njih, spasio bi se, zar ne, oče? 

S: Svakako. Budući da je bio jak i hrabar čovjek, znao bi 
se pomiriti s Bogom i postići od Njega milosrđe i oproštenje. 
Također bi zadobio prijašnji ugled pred kršćanskim svijetom 
koji gaje toliko štovao i koji bi mu pljeskao. Ipak, ne znamo 
Božje sudove. Ako se u duši iskreno kajao, a želio je sv. 
sakramente, možda se spasio. 

Sada neka bude dosta. Završavam ove stranice riječima 
sv. Terezije. 

Ona, govoreći o sv. Ispovijedi, ostavila je napisano: 

«Željela bih uzići na tako visoko brdo da me čuje cijeli 
svijet i da odonud snažno povičem: O narodi, ispovijedajte 
se dobro, ispovijedajte se dobro, jer je dobra sv. Ispovijed 
spas duše!» 

Ja bih isto tako želio snažno govoriti svim svojim 
čitateljima: Pričešćujte se ... Pričešćujte se često i dobro, 
jer je u čestoj i dobroj sv. Pričesti sigurnost vječnog 
spasa. 

I nadodajem: Pričešćujte se osobito u smrtnoj opasnosti, 
primite na vrijeme sv. Poputbinu, jer je sv. Pričest i sv. 
Pomazanje najbolja putovnica za Nebo. 

SADRŽAJ 


Čemu ovo djelce?.5 

Mogućnost slabih Pričesti.6 

Podrugljiv smijeh Sotone.8 

Judina izdaja.9 

Tko su ovi?.12 

Nema li i drugih?.15 

Tvrdoglavci.16 

Potrebno je svadbeno ruho.19 

Novi Jude.21 

Strašne kazne.24 

Ruke na kočnicama?.27 

Prevelika Isusova ljubav.29 

Da lije sv. Ispovijed uvijek potrebna?.33 

Dovoljno je biti bez smrtnog grijeha.36 

Znati i misliti na to koga primamo.40 

S Bogom se ne smije šaliti.43 

Treba biti natašte.46 

Ni previše popuštati - ni previše tražiti.47 

Vjera i ljubav.51 

Četiri stupnja ljubavi.55 

Velikodušnost.60 

Moguća velikodušnost.64 

Čistoća.67 

Zašto toliko naglašavamo čestu sv. Pričest?.71 

Dobra sv. Pričest čuva i umnaža život duše.75 

Sv. Pričest, ako je dobro primamo, briše laki grijeh, 
a čuva od smrtnih.79 

Dobra sv. Pričest sjedinjuje nas s Kristom i 

čini nas sličnima Njemu.83 

Dobra sv. Pričest stavlja nas u intimni odnos 

s presvetom Djevicom.86 

Sv. Pričest nas dovodi u najtjesniju vezu 

s otajstvima sv. Krunice.90 

Sv. Pričest je najveća pomoć dušama u Čistilištu.98 

Posljednja karta: 

sv. Poputbina - Bolesničko pomazanje.102 

